SwirlyMMS v1.2 released on Cydia\nΟι SwirlySpace μόλις ανακοίνωσαν την νέα έκδοση του SwirlyMMS για τις εκδόσεις 2.0 εώς και 2.1 (καθώς και για το iPhone 3G).\nΑν και οι πρώτες πληροφορίες ανέφεραν πως η τελική έκδοση θα διατεθεί μέσω του AppStore, εντούτις η τελική διάθεση της εφαρμογής πραγματοποιείται ήδη μέσω του Cydia !!\nΤο SwirlyMMS είναι η μοναδική εφαρμογή για iPhone η οποία επιτρέπει την αποστολή και λήψη MMS, χωρίς να χρησιμοποιεί κάποια internet-based υπηρεσία ή μέσω WiFi.\nΜόλις ανοίξετε το SwirlyMMS, θα μεταφερθείτε αυτόματα στο info screen όπου θα δείτε τα εξής options: Get Demo και Arrow. Για να χρησιμοποιήσετε την εφαρμογή θα χρειαστεί να επιλέξετε το Get Demo ώστε να κατέβει το demo license.\nΤο demo license έχει διάρκεια 14 ημερών, μετά το πέρας των οποίων θα χρειαστεί να αγοράσετε την εφαρμογή, στην τιμή των $8.00 USD.\nΗ συζήτηση σχετικά με το SwirlyMMS και τις ρυθμίσεις MMS των παρόχων (Vodafone, Cosmote, Wind, Q) συνεχίζεται στο forum: SwirlyMMS v1.2


Έφεση | Η Εφημερίδα των Συντακτών\nΕΝΤΥΠΗ ΕΚΔΟΣΗ 19.05.2022, 09:22\n«Δεν υπάρχουν δικαιολογίες, αυτό που χάθηκε ήταν αναντικατάστατο. Δεν άξιζε ούτε στην Καρολάιν, ούτε στο σκυλάκι μας. Η συγγνώμη δεν είναι αρκετή προς κανέναν, ούτε προς την κόρη μας που δεν θα χαρεί τη μητέρα της, ούτε προς την πεθερά μου που έχασε εξαιτίας μου ό,τι πολυτιμότερο μου εμπιστεύτηκε και δεν το προστάτευσα».\nΑυτά έλεγε ο Μπάμπης Αναγνωστόπουλος στην απολογία του στις 11 Μαΐου, προσθέτοντας ότι η ζωή του τελείωσε τη μέρα που δολοφόνησε την 20χρονη γυναίκα του.\nΠάντως η απόφαση του Μικτού Ορκωτού Δικαστηρίου Αθηνών, που του επέβαλε ισόβια συν 11,5 χρόνια κάθειρξη, δεν του άρεσε και σήμερα το μεσημέρι αναμένεται να καταθέσει έφεση. Το Εφετείο θα προσδιοριστεί μετά την καθαρογραφή της απόφασης.\nΙσόβια στον Αναγνωστόπουλο\nΜε την ανώτερη ποινή χωρίς αναγνώριση ελαφρυντικών καταδικάστηκε ο συζυγοκτόνος των Γλυκών Νερών για τη δολοφονία της Καρολάιν, Μπάμπης Αναγνωστόπουλος.\nΔΙΚΑΙΟΣΥΝΗ 11.05.2022, 17:57\nΗ δολοφονία της Καρολάιν ζωντάνεψε στο δικαστήριο από τον Αναγνωστόπουλο\nΟ κατηγορούμενος επιχείρησε να εμφανιστεί ο ίδιος ως θύμα της Καρολάιν και να χρεώσει στη σύζυγό του «επικίνδυνες εξάρσεις» που οδήγησαν στο έγκλημα. Πρόθεση βλέπει ο εισαγγελέας.


Πόσες λέξεις μπορούν να περιγράψουν μία ανεπανάληπτης αισθητικής εβδομάδα στην Σύρο; - Fay's Control\nΠόσες λέξεις μπορούν να περιγράψουν μία ανεπανάληπτης αισθητικής εβδομάδα στην Σύρο;\n14/08/2013 • EDITORIALS, LIFESTYLE\nΠόσες λέξεις μπορούν να περιγράψουν μία ανεπανάληπτης αισθητικής εβδομάδα στη Σύρο; Στη Σύρο με την Ερμούπολη, τον Κάμπο και την Ποσειδωνία της; Δυσκολεύομαι…\nΤώρα, που επέστρεψα στις Σπέτσες μετά από μία ολόκληρη εβδομάδα καλεσμένη στο πέτρινο σπίτι του Πάρι και της Σίας Ξαναλάτου, ακόμη πιο ψηλά και από την Άνω Σύρο, στον Κάμπο, ακριβώς εκεί που συναντιέται ο χορός των πεφταστεριών, μου έρχονται οι εικόνες μία μία στο μυαλό.\nΤα κορίτσια μας περιμένουν το ηλιοβασίλεμα για να το φωτογραφίσουν…\nΈνα σπίτι, τρεις οικογένειες, πολλοί φίλοι, εννιά παιδιά, όλη η χαρά. Και ηλιοβασιλέματα που δεν ξεχνιούνται.\nΟ Άγγελος και η Βιβή Μπασινά με την Αλεσάντρα και την Βαλέρια.\nΣτο σπίτι μας υποδέχονται ο Πάρις με την Σία και από πίσω τους ο Κωστής και η Ίρις τρέχουν να δείξουν στα κορίτσια μας από που θα πετάνε τους χαρταετούς στα δικά τους ηλιοβασιλέματα, που θα κάνουν βόλτες με τα άλογα του νησιού, που θα παλεύουν με τα πελώρια κύματα.\nΓια ιππασία κάθε απόγευμα με τα άλογα του νησιού\nΤο μωρό, η Αλίκη μας κοιτάει με τα πελώρια μάτια της και αδημονεί να ενσωματωθεί στην παρέα. Το καταφέρνει με συγκινητική επιτυχία.\nΆγγελος Μπασινάς, Πάρις Ξανάλατος, Νικόλας Κατσαρός σε πρωινή άσκηση πεζοπορίας από τον Κάμπο στην παραλία της Λίας! Διαδρομή μίας ώρας ανάμεσα σε κατσίκια και φασιανούς αλλά ο προορισμός τους δικαιώνει…\nΠάρις Ξανάλατος rocks!\nH επιστροφή του Άγγελου από την πεζοπορεία δικαιώνεται με ένα πλούσιο πρωινό από τα χέρια της Σιας!\nΤο βράδυ έχουμε τραπέζι την Μιμίκα Χανδακά, καταπιάνομαι με την μαγειρική και το στρώσιμο του τραπεζιού κάτω από την δυτική πέργκολα, μπροστά στα παράθυρα με θέα την Άνδρο. Πόσα “παράθυρα με θέα” είδα αυτές τις ημέρες θεέ μου; Φτιάχνω Vitello Tonnato και Fresh Pasta με τυρί από το Σαν Μιχάλη, μαζεύω βότσαλα να ζωγραφίσω τα ονόματα μας, η Μιμίκα φτάνει με ένα υπέροχο πουκάμισο από Ελληνικό μετάξι “βρήκα στο Σούλι μετά από εξονυχιστικό ψάξιμο τις κυρίες που τα υφαίνουν για την Zeus+Δione” μας λέει ενώ την βομβαρδίζουμε με δεκάδες ερωτήσεις για την talk of the world επιτυχία που γνωρίζει η εταιρία που δημιούργησε με την Μαρέβα Γκαμπρόφσκι ταξιδεύοντας σε όλον τον κόσμο το Ελληνικό στυλ, την Ελληνική αισθητική.\nΜιμίκα και Άγγελος\nΗ Μιμίκα μας καλεί με την σειρά της την επόμενη για lunch στο υψηλής αισθητικής σπίτι της στην Ποσειδωνία. “Το ομορφότερο σπίτι του κόσμου” όπως λέει η Βίκυ Καγιά που έφτασε μόλις σήμερα το πρωί με τον Στέφανο Χανδακά, τον Πέτρο Κόκκαλη, την Έλενα Σκουλά.\nΒίκυ Καγιά, Βιβή Μπασινά, Μιμίκα Χανδακά\nΗ Βίκυ στο “ομορφότερο σπίτι του κόσμου”…\nΝικόλας Κατσαρός, Πάρις Ξανάλατος, Στέφανος Χανδακάς\nΤο υπνοδωμάτιο της Βίκυς…\nΘα φτιάξει ο Στέφανος Sushi και Pasta του αγρού για τα παιδιά. Η Βίκυ μόλις επέστρεψε από το Miami… “Ωραία ήταν αλλά σαν την Σύρο πουθενά!” Η Villa Mimika γεμίζει φίλους, γέλια, θετική ενέργεια, χαρές.\nΦωτογραφίζουμε το tattoo της Βιβής με τα αρχικά A & V…Άγγελος, Αλεσάντρα, Βιβή, Βαλέρια…\nΗ Έλενα πηγαινοέρχεται Αθήνα-Σύρο γιατί δουλεύει ασταμάτητα με τον Κωνσταντίνο Ρήγο για το “Καμπαρέ” στο Μέγαρο Μουσικής και στο Θέατρο Αθηνών τον “Μαξιλαρένιο” με τον Κωνσταντίνο Μαρκουλάκη. Είμαστε όλοι μαζεμένοι γύρω από την κουζίνα του Στέφανου και λέμε ιστορίες…\nΣια και Μιμίκα\nΗ Έλενα παρουσιάζει καιη Βίκυ φωτογραφίζει τις δημιουργίες του Στέφανου\nΟι επόμενες ημέρες κυλούν με θάλασσα, ήλιο, κύματα…Παίρνουμε σβάρνα τις παραλίες του νησιού.\nΜε μεσημεριανά στο “Αλλού Γυαλού” στο Κίνι τσουγκρίζοντας τα ποτήρια μας στις στιγμές μας, με το κύμα να σκάει στα πόδια μας όσο η Λίνα στην κουζίνα φουρνίζει ψωμί με καλαμπόκι, ψήνει ολόφρεσκα ψάρια , στολίζει τις θαλασσινές νοστιμιές της με σκόρδο και λάδι.\nΜε δροσερές λεμονάδες στην πλατεία του Δημαρχείου όσο τα παιδιά μας δοκιμάζουν λουκούμια περγαμόντο από τον “Κορρέ” ή παγωτό από το “Daidadi” και το “Django”. “Σαν την Μαρί Σαντάλ νιώθω με όλα αυτά τα παιδιά” λέει ξεκαρδισμένη στα γέλια η Βιβή…\nΜε σαλάτα με μαριναρισμένο καρπούζι στην “Κουζίνα” και κοτόπουλο με αγκινάρες.\nΠάρις και Σια Ξαναλάτου\nΜε τα καλύτερα cocktails στο “Baba”, που τα σερβίρει σε τσίγκινες κούπες και σε μπουκάλια για το λάδι…\nΜιμίκα, Βίκυ, Φαίη\nΒίλμα Παπασάββα, Έλενα Σκουλά\nΣία Ξαναλάτου, Βάλη Μακροπούλου\nΜε πρωινά από τα χέρια της Σίας, με Eggs Benedict και sauce Hollandaise, πάνω σε φρυγανισμένο brioche. Κερήθρα και μέλι από το διπλανό χωριό…\nΟι συνταγές και τα μαθήματα του Χριστόφορου Πέσκια έπιασαν τόπο!\nΜε απόβραδα στην Άνω Σύρο…Οι περαστικοί βλέπουν τον Άγγελο και φωνάζουν συνθήματα χαράς “Ελλάς-Ελλάς Άγγελος Μπασινάς!!!” ή ψιθυρίζουν το πέρασμα του. Όλοι ζητούν να φωτογραφηθούν μαζί του, την λατρεία του κόσμου την βλέπεις ολοκάθαρα στα πρόσωπα τους. Ο Άγγελος ανταποδίδει την αγάπη, μιλάει με όλους και με καθέναν ξεχωριστά, μιλάει ξανά και ξανά για τις ανεπανάληπτες στιγμές του Euro… “Του χρόνου συμπληρώνονται δέκα χρόνια…”\nΆγγελος και Βιβή Μπασινά\nΒόλτα στα μαγαζιά της Άνω Σύρου…Απίθανα!!! Βρήκα από υπέροχα κεραμικά σερβίτσια έως βότανα για τα μαλλιά και οδοντόκρεμες φυσικές!\nΤο τελευταίο μας βράδυ στο νησί, το περνάμε στο “Baba” με cocktails με ginger. Ο Πάρις, η Σία, ο Στέφανος και η Μιμίκα, η Βίκυ, η Βίλμα, ο Μάκης, ο Νικόλας…Σήμερα δεν μιλάμε για τίποτα άλλο, για τίποτα περιττό, μόνο για την Σύρο…\nΠροσπαθούμε να αποφύγουμε τα κλισέ για την “Αρχόντισσα των Κυκλάδων”, για την “Εκλεκτή του Ερμή”, για τους στρωμένους με γρανίτη δρόμους και την μαρμαροστρωμένη πλατεία , για το αριστούργημα του Τσίλερ. Μιλάμε για την Σύρο όπως την έχει ο καθένας κρυμμένη στην καρδιά του, στα καλοκαίρια των αναμνήσεων του, στο “καλύτερα κρυμμένο μυστικό μας”…Μιλάω για την Σύρο που εξερεύνησα μόλις τώρα με την βοήθεια των οικοδεσποτών και των φίλων μου και δεν σκοπεύω να την βγάλω από το κουτάκι της χαράς. Κάθε καλοκαίρι θέλω να έρχομαι ξανά και ξανά εδώ. Να βουτάω μακροβούτι στην αισθητική της και να ανακαλύπτω τα σοκάκια της.\nΟι λέξεις δεν είναι ποτέ αρκετές…\nΦεύγοντας ο Πάρις, η Σια, ο Κωστής, η Ίρις και η Αλίκη μας προσέφεραν αποχαιρετηστήριο δώρο όλα τα καλούδια του νησιού, σε ένα ψάθινο καλάθι….\nΣυνεχίζεται με όλες μας τις συνταγές που εκτελέσαμε όλες αυτές τις ημέρες….\n4 Responses to Πόσες λέξεις μπορούν να περιγράψουν μία ανεπανάληπτης αισθητικής εβδομάδα στην Σύρο;\n14/08/2013 at 3:39 pm\n…δεν εχω λογια…μονο!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!\n15/08/2013 at 5:17 am\nΣτη Ντελαγράτσια πηγαίναμε κάθε χρόνο τα τελευταία χρόνια και μέναμε στο μικρό ξενοδοχείο του Φιτουρή πάνω στη θάλασσα ,το Ποσειδώνιο .\nΗ διαμονή μας ,το μπάνιο , το φαγητό εκεί πραγματική απόλαυση . Η θέα ,ο αέρας ,ο ήχος απ’τα κύματα το βράδυ αξέχαστα ………..και από το απόγευμα και μετά η πόλη της Σύρου ,γεμάτη αρχοντιά ,ομορφιά ,πολιτισμό …..Κάθε χρόνο φανατικοί του Φεστιβάλ Αγαίου στο εκπληκτικό θέατρο Απόλλων…\nΚαι τα ηλιοβασιλέματα στον Σαν Μικέλε γεμάτα αναμνήσεις …Αχ Φαίη, με ξαναγύρισες στη Σύρο με τις δικές σου εντυπώσεις, τόσο ζωντανές …Του χρόνου πάλι ξανά.\n28/08/2013 at 3:09 pm\nΠολύ πολύ πολύ ωραίες φωτογραφίες!!!\nΥψηλής αισθητικής περιεχόμενο…\nΕιδική μνεία, θα κάνω για το πλεκτό φορεματάκι της μικρής! Θεϊκό!!\n25/10/2013 at 11:58 am\nκαταπληκτική διήγηση συνοδευόμενη από ‘ζωντανές΄ φωτογραφίες, η χαρά της ζωής σε αρμονία με την καλή διάθεση, την δημιουργικότητα της φιλοξενίας και την απενοχοποίηση των ωραίων πραγμάτων.Πολύ ωραία προσέγγιση όλων των θεμάτων γενικά.


ΟΡΟΣ ΦΟΥΚΑΣ (Δεύτερη έκδοση)\nΜυθολογία - Ιστορία - Λατρεία - Παραδόσεις\nΤο όρος Φουκάς είναι ένα ιδιαίτερα σημαντικό και αξιόλογο τοπόσημο της Κεντρικής Κορινθίας. Επί του όρους αναπτύσσεται ο οχυρωμένος μεσαιωνικός οικισμός «Φουκά» που διαδέχθηκε την αποικία της αρχαίας Άπεσσας. Εντός των μεσαιωνικών οχυρώσεων υπάρχει σήμερα το εκκλησιαστικό σύνολο της Ζωοδόχου Πηγής που περιλαμβάνει το ιστορικό διατηρητέο εκκλησάκι της Παναγίας μέσα στο βράχο, τα ιστορικά διατηρητέα προκτίσματα για την παραμονή των πιστών και το ιστορικό διατηρητέο επιμελώς λαξευτό κωδωνοστάσιο. Στην κορυφή του όρους σώζονται ίχνη από τον μεγάλο βωμό στάχτης που υπήρχε προς τιμή του Απεσαντίου Διός.\nΠεριεχόμενα δεύτερης έκδοσης\n(συνολικός αριθμός σελίδων 119)\nΣημείωμα χορηγού έκδοσης\n2. Προέλευση των ονομασιών του όρους\n3.Παραδόσεις για το όρος Φουκάς (Απέσας)\n4. Περί Ηρώων. Η περίπτωση του Ήρωα και Βασιλιά Απέσα\n5.Αναφορές Ευρωπαίων περιηγητών για όρος Φουκάς\n6. Ο μεσαιωνικός οικισμός - φρούριο Φουκά\n7. Βιβλιογραφία - πηγές - βοηθήματα\n8. Γενικό ευρετήριο Προσώπων, Ονομάτων και Τοπωνυμίων\n[*]. Κριτικές που έχω λάβει για το βιβλίο\n(1). Επιστολή τ. αναπληρ. Καθηγητή Λαογραφίας Πανεπιστημίου Πελοποννήσου κ. Αριστείδη Δουλαβέρα\n(2). Μήνυμα από τον τ. Καθηγητή Νεότερης Ελληνικής Ιστορίας του Πανεπιστημίου Πατρών κ. Αθανάσιο Θ. Φωτόπουλο.\n(3). Μήνυμα από τον Αναπληρωτή Καθηγητή Νεότερης Ελληνικής Ιστορίας του Πανεπιστημίου Ιωαννίνων κ. Γεώργιο Νικολάου.\n(4). Μήνυμα από τον Ομότιμο Καθηγητή Αρχαιολογίας του Πανεπιστημίου Καλιφόρνιας στο Μπέρκλεϊ κ. Στέφανο Μίλλερ.\n(5). Ιερά Μητρόπολις Κορίνθου - Εκκλησιαστική Βιβλιοθήκη Κορίνθου "Ο Άγιος Διονύσιος επίσκοπος Κορίνθου".\n(6). Γενικά Αρχεία Κράτους Νομού Κορινθίας\nΑναρτήθηκε από Κωνσταντίνος Σχοινοχωρίτης στις 3:07 μ.μ. Δεν υπάρχουν σχόλια:\nΗ ΒΟΧΑ κατά το έτος 1921: ΒΕΛΟ - ΒΡΑΧΑΤΙ - ΖΕΥΓΟΛΑΤΕΙΟ\nH BOXA KATA TO ΕΤΟΣ 1921\n«Βέλο – Βραχάτι – Ζευγολατειό»\nΗ υπό εξέταση χρονική περίοδος χαρακτηρίζεται ως μια ταραγμένη πολεμική περίοδος. Το έτος 1917 η Ελλάδα έλαβε μέρος στον Α΄ Παγκόσμιο Πόλεμο στο πλευρό των δυνάμεων της Αντάντ. Με τη λήξη του Α΄ ΠΠ το έτος 1918, ξέσπασε Ελληνοτουρκικός πόλεμος και ξεκίνησε έτσι μια νέα δραματική περίοδος για τον Ελληνισμό. Το έτος 1919 με τη σύμφωνη γνώμη της Αντάντ άρχισε η επονομαζόμενη «Μικρασιατική εκστρατεία» όπου πραγματοποιήθηκε απόβαση ελληνικών στρατευμάτων στην Μικρά Ασία και συγκεκριμένα στην περιοχή της Σμύρνης.\nΈναν χρόνο αργότερα, την 10η Αυγούστου του έτους 1920 υπογράφτηκε η Συνθήκη των Σεβρών, η οποία δημιουργούσε προς στιγμή την Μεγάλη Ελλάδα των δύο Ηπείρων (Ευρώπη, Ασία) και των πέντε θαλασσών (Αιγαίο, Ιόνιο, Μεσόγειος, Εύξεινος πόντος / Μαύρη θάλασσα, Προποντίδα). Η υπογραφή της συνθήκης αυτής αποτέλεσε τότε τη μεγαλύτερη διπλωματική επιτυχία της Ελλάδος. Τον Σεπτέμβριο του ίδιου έτους προκηρύχθηκαν Εθνικές εκλογές και επέστρεψαν από την εξορία οι ηγέτες της αντιβενιζελικής παράταξης. Κατά τη διάρκεια της προεκλογικής περιόδου, την 12η Οκτωβρίου, πεθαίνει αιφνίδια ο βασιλιάς Αλέξανδρος από δάγκωμα μαϊμούς. Στην εκλογική αναμέτρηση που ακολουθεί την 1η Νοεμβρίου του έτους 1920 το κόμμα των Φιλελευθέρων ηττήθηκε και ο ηγέτης του Ελευθέριος Βενιζέλος δεν εκλέχθηκε ούτε καν βουλευτής. Η νέα αντιβενιζελική κυβέρνηση του Δημητρίου Ράλλη που προέκυψε από τις κάλπες, την 22α Νοεμβρίου διενέργησε δημοψήφισμα για την επιστροφή του Βασιλέα Κωνσταντίνου με το νόθο εκλογικό αποτέλεσμα 99% υπέρ της επανόδου του\nΤο έτος 1921 αποτελεί για την Ελλάδα μια κομβική χρονιά. Παρατηρείται μια μεταστροφή των συμμάχων μας υπέρ των Νεότουρκων και του επικεφαλής αυτών Μουσταφά Κεμάλ Ατατούρκ, ενώ από την άλλη η ελληνική κυβέρνηση απομακρύνει από την ηγεσία του στρατού σημαντικούς και έμπειρους αξιωματικούς. Το έτος 1922 εκδηλώθηκε η τελική αντεπίθεση των Τούρκων που οδήγησε στην κατάρρευση του ελληνικού μετώπου, την ολοκληρωτική καταστροφή της Σμύρνης και τον ξεριζωμό του Μικρασιατικού Ελληνισμού μετά από αιώνες από τις πατρογονικές του εστίες. Τον Σεπτέμβριο του έτους 1922 ξέσπασε Κίνημα στο Στρατό και το Ναυτικό και σχηματίστηκε Επαναστατική Επιτροπή από τους Συνταγματάρχες Νικόλαο Πλαστήρα και Στυλιανό Γονατά, και τον Αντιπλοίαρχο Δημήτριο Φωκά. Ακολουθούν τα γεγονότα της δίκης των εξ και η ανταλλαγή των πληθυσμών.\nΣτο παρόν ιστορικό άρθρο παρουσιάζεται η εικόνα των τριών μεγαλύτερων χωριών της Βόχας, αυτών του Βέλου, του Βραχατίου και του Ζευγολατειού, πριν την έλευση και εγκατάσταση των Ελλήνων προσφύγων από την μαρτυρική γη της Μικράς Ασίας.\nΑναρτήθηκε από Κωνσταντίνος Σχοινοχωρίτης στις 12:44 μ.μ. Δεν υπάρχουν σχόλια:\nΜΑΚΕΔΟΝΙΑ: Χάρτης Γιώργου Ρωμανού\nΒΕΝΕΤΣΙΑΝΙΚΟΣ ΧΑΡΤΗΣ ΤΟΥ 1237 μ.Χ\nΑναρτήθηκε από Κωνσταντίνος Σχοινοχωρίτης στις 11:03 π.μ. Δεν υπάρχουν σχόλια:\nΣΚΟΠΙΑ: Η Απογραφή του έτους 1921 στο Βασίλειο των Σέρβων, Κροατών και Σλοβένων\nΣΚΟΠΙΑ: Απογραφή 1921 Βασιλείου Σέρβων, Κροατών και Σλοβένων\nΣτην ανάρτηση αυτή δημοσιεύονται στοιχεία και πίνακες από την Απογραφή Πληθυσμού που έγινε κατά το έτος 1921 στο τότε Βασίλειο των Σέρβων, Κροατών και Σλοβένων. Στο Βασίλειο αυτό υπάγονταν και η περιοχή που καλύπτει σήμερα το κράτος των Σκοπίων. Η επίσημη ονομασία του Βασιλείου ήταν "Βασίλειο των Σέρβων, Κροατών και Σλοβένων" το οποίο στη συνέχεια έγινε η μεγάλη και ενωμένη Γιουγκοσλαβία. Στην Απογραφή αυτή που έχει έκταση 475 σελίδες, όπως θα δούμε, δεν γίνεται καμία αναφορά για "Μακεδόνες" και "Μακεδονική γλώσσα".\nΑναρτήθηκε από Κωνσταντίνος Σχοινοχωρίτης στις 3:25 π.μ. Δεν υπάρχουν σχόλια:\nΣτην ανάρτηση αυτή δημοσιεύεται ένα σπουδαίο σύγγραμμα του Καθηγητή Πανεπιστημίου Γεωργίου Ν. Χατζιδάκι με τίτλο "Περί του Ελληνισμού των αρχαίων Μακεδόνων" που εκδόθηκε στην Αθήνα το έτος 1896 από την "Εταιρεία ο Ελληνισμός" (ISBN: 960-258-025-9).\nΟ Γεώργιος Ν. Χατζιδάκις (1848 - 1941) δεν ήταν απλά ένας Καθηγητής Γλωσσολογίας σε κάποιο Πανεπιστήμιο, αλλά ο κορυφαίος Έλληνας Γλωσσολόγος. Υπήρξε ο πατέρας και ιδρυτής της επιστήμης της Γλωσσολογίας στην Ελλάδα.Το έτος 1885 ανακηρύχτηκε έκτακτος καθηγητής και το έτος 1890 τακτικός καθηγητής της νεοσύστατης τότε έδρας της Γλωσσολογίας στο Πανεπιστήμιο Αθηνών, θέση στην οποία υπηρέτησε για 33 χρόνια, μέχρι το έτος 1923. Το έτος 1926 ανακηρύχτηκε αντιπρόεδρος της Ακαδημίας Αθηνών και εξελέγη πρύτανης και πρώτος καθηγητής της έδρας Γλωσσολογίας στο νεοσύστατο Πανεπιστήμιο Θεσσαλονίκης, όπου δίδαξε για δύο χρόνια. Το έτος 1927 ανακηρύχτηκε πρόεδρος της Ακαδημίας Αθηνών. Το τεράστιο επιστημονικό του έργο ανέρχεται σε 650 δημοσιεύματα σε διάφορα διεθνή και ελληνικά επιστημονικά περιοδικά.\nΤο έτος 1896 στη Μακεδονία είχε σημειωθεί μια εντονότατη ανθελληνική προπαγάνδα από τον στρατάρχη Τίτο που προωθούσε τη θεωρία του Πανσλαυισμού, κατά την οποία οι αρχαίοι Μακεδόνες δεν ήταν Έλληνες αλλά Ιλλυριοί. Επομένως, με βάση τη θεωρία αυτή του Πανσλαυισμού η Ελλάδα ουδέποτε είχε δικαιώματα επί της Μακεδονίας και του ονόματος αυτής. Η θεωρία του Πανσλαυισμού είχε πρωτοπαρουσιαστεί αρκετά χρόνια νωρίτερα το έτος 1825 από τον Γερμανό Φιλόλογο K. O. Muller. Τον Muller αντέκρουσε πρώτος ο Γερμανός ιστορικός Otto Abel με το σπουδαίο έργο του "Makedonien vor Konig Philipp" που εκδόθηκε το έτος 1847. Το έργο αυτό μεταφράστηκε στην Ελληνική γλώσσα και εκδόθηκε από τον διαπρεπή εκπαιδευτικό και συγγραφέα πολλών περί Μακεδονίας έργων Μ. Δήμιτσα το έτος 1860 και επανεκδόθηκε το έτος 1994 υπό τον Β. Ρηγόπουλο.\nΑναρτήθηκε από Κωνσταντίνος Σχοινοχωρίτης στις 11:54 μ.μ. Δεν υπάρχουν σχόλια:\nΖΕΥΓΟΛΑΤΕΙΟ ΚΟΡΙΝΘΙΑΣ - Το Μαντήλι της Νεράϊδας (λαογραφικά)\n"Το Μαντήλι της Νεράϊδας"\n(* έχει δημοσιευθεί\nστην εφημερίδα "ΣΚΡΙΠ" των Αθηνών\nτην 5η Φεβρουαρίου του έτους 1912)\nΚατά τον δημοσιογράφο – ανταποκριτή – αρθρογράφο της εφημερίδας που υπογράφει με το καλλιτεχνικό όνομα «Έσπερος» πρόκειται για μια αληθινή διήγηση - ιστορία. Προέτρεπε μάλιστα τότε τους δύσπιστους να επισκεφθούν το Ζευγολατειό Κορινθίας και να ρωτήσουν όποιον ήθελαν για να τους πεί την ακόλουθη ιστορία για τον Κωνσταντή, το υιό του γέρο Γκέκου. Η φράση του δημοσιογράφου «…ζητήσατε από οιονδήποτε να σας ειπή την ιστορίαν… δείχνει ότι η ιστορία αυτή ήταν ιδιαίτερα γνωστή στους κατοίκους τότε του Ζευγολατειού.\nΚαι η διήγηση είναι η εξής:\nΑναρτήθηκε από Κωνσταντίνος Σχοινοχωρίτης στις 2:42 π.μ. Δεν υπάρχουν σχόλια:\nΖΕΥΓΟΛΑΤΕΙΟ: Επιλεγμένη Πινακοθήκη\nΖΕΥΓΟΛΑΤΕΙΟ - επιλεγμένη Πινακοθήκη\nΖευγολατειό Κορινθίας, σύγχρονη ζωγραφική απεικόνιση.Φαίνεται ανάμεσα σε άλλα το παλαιό ιστορικό ρολόϊ, δωρεά της αείμνηστης Ασημούλας Βουδούρη, που κοσμεί τη στέγη του Δημοτικού Σχολείου Ζευγολατείου.Ο πίνακας έχει φιλοτεχνηθεί από τον Θανάση Γεωργίου στην βεράντα της οικίας του / (Αρχείο Θανάση Γεωργίου).\nΖευγολατειό Κορινθίας, σύγχρονη ζωγραφική απεικόνιση. Φαίνεται ανάμεσα σε άλλα το παλαιό ιστορικό ρολόϊ, δωρεά της αείμνηστης Ασημούλας Βουδούρη, που κοσμεί τη στέγη του Δημοτικού Σχολείου Ζευγολατείου.Ο πίνακας έχει φιλοτεχνηθεί από τον Θανάση Γεωργίου στην βεράντα της οικίας του / (Αρχείο Θανάση Γεωργίου).\n[ΕΠΙΜΕΛΕΙΑ - ΣΥΓΓΡΑΦΗ: Σχοινοχωρίτης Κωνσταντίνος\n*Ιστορικός-συγγραφέας,Αρχειονόμος-Βιβλιοθηκονόμος - Μουσειολόγος,\n(επικοινωνία: email. korinthios13@yahoo.gr, τηλ. 6945832094)\nΑναρτήθηκε από Κωνσταντίνος Σχοινοχωρίτης στις 5:38 π.μ. Δεν υπάρχουν σχόλια:\nΗ ΒΟΧΑ κατά το έτος 1921: ΒΕΛΟ - ΒΡΑΧΑΤΙ - ΖΕΥΓΟΛΑ...


Λογαριάζουν χωρίς τον ξενοδόχο Μηταράκης και Κάρμαντζης για το Θόλος - Αστραπάρης - Χίος\n25 Αυγούστου 2021 | 13:05\nΤα πυρά της Συμμαχίας Αξιών δέχονται οι κ.κ. Νότης Μηταράκης και Σταμάτης Κάρμαντζης για τις χθεσινές δηλώσεις τους για το κλείσιμο της ΒΙΑΛ και την κατασκευή της υπερδομής προσφύγων και μεταναστών στο Αίπος.\nΣτην ανακοίνωσή της, σήμερα Τετάρτη 25 Αυγούστου 2021, αναφέρει αναλυτικά τα εξής:\n«Στη ΒΙΑΛ που θα έκλεινε το Πάσχα, σύμφωνα με την τότε δήλωση του κ. Μηταράκη.\nΣτη ΒΙΑΛ που με βάση την πρωτόδικη δικαστική απόφαση έπρεπε εδώ και 10 μήνες να έχει αποδοθεί στον δήμο.\nΣτη ΒΙΑΛ, που παρά τις μηδενικές ροές εδώ και ένα χρόνο, ακόμα έχει φιλοξενούμενους.\nΥπουργός και δήμαρχος πήγαν να κάνουν για μια ακόμα φορά ένα επικοινωνιακό σόου.\nΔίπλα του ο κ. Κάρμαντζης επιχαίρει για τα καταστροφικά σχέδια του πολιτικού του συνεταίρου, αλλά την ίδια ακριβώς στιγμή δηλώνει και αντίθετος με την επιλογή του Θόλους, ασκώντας την προσφιλή του τακτική να πατάει ταυτόχρονα σε δύο βάρκες.\nΤο γεγονός ότι η περιοχή του Θόλους είναι δημοτική σχολική περιουσία θα έπρεπε να προκαλέσει την άμεση αντίδραση του δημάρχου Χίου στην εξαγγελία. Αντί αυτού ο κ. δήμαρχος αρκέστηκε να απαντήσει στις ερωτήσεις των δημοσιογράφων ότι “η θέση του δημάρχου είναι γνωστή”. Αντί, λοιπόν, να αντιδράσει και να υπάρξει στη συνέχεια και η θεσμική αντίδραση του δήμου Χίου στην εξαγγελία του υπουργού, ο κ. Κάρμαντζης προτίμησε την σιωπή, την ώρα που όλοι παρακολουθούμε τι συμβαίνει στην γεωπολιτική γειτονιά μας.\nΣχεδιάζουν όμως και πάλι χωρίς τον ξενοδόχο».\n«Συμμαχία Αξιών»ΒΙΑΛΘόλοςΝότης ΜηταράκηςΣταμάτης Κάρμαντζης\n«Μαγειρέματα» στον διαγωνισμό για τα πλυντήρια του νοσοκομείου Χίου


Wavy Hairstyle: Δες βήμα-βήμα πώς μπορείς να πετύχεις το πολυπόθυτο hairlook χωρίς την βοήθεια επαγγελματία | BOVARY\nΕίναι το χτένισμα που ταιριάζει σε κάθε γυναίκα, ωστόσο ελάχιστες μπορούν να το πετύχουν.\nΑυτοί οι χαλαροί κυματισμοί των μαλλιών, αυτό το ανεπιτήδευτο και ταυτόχρονα τόσο κομψό χτένισμα, απαιτεί σωστή χρήση της πρέσας μαλλιών.\nΚάθε λεπτομέρεια είναι σημαντική. Πώς θα κρατήσουμε την πρέσα, με τη φορά θα δουλέψουμε κάθε τούφα αλλά και τι κλίση θα της δώσουμε.\nΕίναι πολλά αυτά που πρέπει να προσέξουμε και πρέπει πάντα να δουλεύουμε μικρές τούφες, μία προς μία.\nΣτο youtube ανακαλύψαμε πολλά tutorials για wavy hairstyle. Αφού είδαμε αρκετά, καταλήξαμε στο tutorial που με ελάχιστες και σαφείς οδηγίες μας βοηθάει να πετύχουμε το look.\nΌπως μπορείτε να δείτε στο video της Emily Didonato, το πρώτο και βασικό βήμα-το οποίο ίσως προσπερνάμε οι περισσότερες-είναι να ισιώσουμε τα μαλλιά μας. Δε χρειάζεται να δουλεύουμε μικρές τούφες, θέλουμε απλά να μη φριζάρουν τα μαλλιά και να μην έχουν αυτό το φυσικό σπάσιμο.\nΣτη συνέχεια χωρίζει τα μαλλιά της στη μέση και αρχίζει να δουλεύει κάθε τούφα της. Εφαρμόζει την πρέσα και τη γυρνάει, χωρίς να κάνει πλήρη περιστροφή. Αφήνει την τούφα ελεύθερη και συνεχίζει με τα υπόλοιπα μαλλιά της.\nΜόλις τελειώσει ανοίγει όλες τις μπούκλες με τα δάχτυλά της. Επαναλαμβάνει αυτό το "χτένισμα" αρκετές φορές σε ολόκληρο το κεφάλι της.\nΤέλος για να μην έχει όγκο στις ρίζες, δουλεύει με την πρέσα τις μπροστινές κυρίως τούφες και τις ισιώνει από τις ρίζες, μέχρι περίπου τη μέση. Για ακόμα πιο ανάλαφρο αποτέλεσμα, συμβουλεύει αν θέλουμε να ισιώσουμε και τις άκρες, πιάνοντας ουσιαστικά μεγάλες τούφες και εφαρμόζοντας την πρέσα ελαφρώς από πάνω, για να ισιώσουν.\nHair scrub μία φορά την εβδομάδα.


Δυστοπία | Αγώνας της ΚρήτηςΑγώνας της Κρήτης\nΒρίσκεστε εδώ: Αρχική / Θεσεις / Δυστοπία\nΓράφει ο Παναγιώτης Ξηρουχάκης | Η δυστοπία αποτελεί ένα παρακλάδι της επιστημονικής φαντασίας που το διακρίνει το έντονο πολιτικό στοιχείο. Η σχέση βέβαια πολιτικής και επιστημονικής φαντασίας είναι πολύ ισχυρή. Η μοντέρνα πολιτική και η επιστημονική φαντασία μοιάζουν με παιδιά που μεγάλωσαν μαζί (αν και σε αυτούς που οι γνώσεις τους για επιστημονική φαντασία περιορίζονται σε χολιγουντιανές παραγωγές αυτό φαντάζει απίθανο). Από τo ξεκίνημα της επιστημονικής φαντασίας και συγκεκριμένα από τα μέσα του 19ου αιώνα, όπου το συγκεκριμένο λογοτεχνικό ρεύμα κάνει την εμφάνιση του σαν διακριτός κλάδος του φανταστικού, οι πολιτικές αναφορές που συναντάμε στα κλασσικά έργα αυτού του ρεύματος δεν είναι αμελητέες.\nΠιο συγκεκριμένα ο κατά πολλούς παιδικός συγγραφέας (λαθεμένα κατά την προσωπική μου άποψη) και πατέρας της επιστημονικής φαντασία Ιούλιος Βερν αφήνει να διαφανούν στο έργο του κάποιες πολιτικές απόψεις. Ήταν ανθρωπιστής δημοκράτης με συμπάθεια για τα εθνικοαπελευθερωτικά κινήματα της εποχής του. Η συμπάθεια με την οποία παρουσιάζει στο «Είκοσι χιλιάδες λεύγες κάτω από τη θάλασσα» τον κλασσικό αρνητικό ήρωα του, τον κάπτεν Νέμο είναι ενδεικτική. Ο εκδικητής καπετάνιος που πολεμά λυσσαλέα και μέχρι το τέλος τον αγγλικό ιμπεριαλισμό είναι ένα φουτουριστικό (μην ξεχνάμε ότι εκείνη την εποχή δεν υπήρχαν υποβρύχια) κράμα ατομικού μηδενισμού (υπάρχει η θεωρία ότι ο Νίτσε είχε επηρεάσει τον Ιούλιο Βέρν στη δημιουργία αυτού του ήρωα) και αντιμπεριαλιστικών απόψεων.\nΠάραυτα ο Βερν είναι υπεραισιόδοξος για το μέλλον της ανθρωπότητας και πιστεύει ότι η τεχνολογία και η επιστήμη οδηγούν την ανθρωπότητα σε ένα χρυσό μέλλον.\nΟ πατέρας της σκοτεινής επιστημονικής φαντασίας όμως είναι ο G.Wells. Ένας ουτοπικός σοσιαλιστής βαθιά ανθρωπιστής που προειδοποιεί με όλα τα έργα του τον πλούσιο δυτικό κόσμο για τις συνέπειες που θα έχει η εκμετάλλευση των αδυνάτων από τους δυνατούς. Για παράδειγμα στο θρυλικό «Ταξίδι στο χρόνο» οι υποχθόνιοι που τρώνε τους χαζούς κατοίκους της μελλοντικής αυτής γης δεν είναι άλλοι από τους απογόνους της εργατικής τάξης που διωχτήκαν κάποτε στο παρελθόν από τους πλούσιους στον κάτω κόσμο. Αποτέλεσμα είναι αυτοί να γίνουν κανίβαλοι και να εκδικούνται φρικτά τους απογόνους της ανώτερης τάξης όταν επισκέπτονται την πάνω γη.\nO G.Wells μιλάει για ένα σκοτεινό μέλλον και ανοίγει το δρόμο για να αναδυθεί το λογοτεχνικό ρεύμα της δυστοπίας.\nΗ δυστοπία είναι το είδος επιστημονικής φαντασίας που ασχολείται με τον μελλοντικό θρίαμβο του κράτους εις βάρος της ελευθερίας των πολιτών και την πλήρη αποδόμηση της κοινωνίας από τον φόβο της εξουσίας. Πολλοί συγγραφείς έχουν ασχοληθεί με το είδος με πιο επιφανείς τον Philip Dick και τον Βallard. ;Ένα από τα πρώτα έργα δυστοπίας είναι το «We» (1921) του Ρώσου Υevgery Zamyatin. Είναι το έργο το οποίο επηρέασε το αριστούργημα του είδους «1984» του Όργουελ.\nΠιστεύω ότι είναι ίσως το μόνο είδος λογοτεχνίας που έχει τόσο πολύ δικαιωθεί από τις ιστορικές εξελίξεις τις οποίες με έμμεσο ή άμεσο τρόπο προέβλεψε. Η «δημοκρατία» του καπιταλιστικού παραδείσου (με τα γκέτο των απόκληρων και την αυξανόμενη αστυνομοκρατία) λίγο απέχει από τη μελλοντική κοινωνία του «1984» ή του «Brave new world». Η δυστοπία αποτελεί την κατεξοχήν πολιτική κατάληξη της επιστημονικής φαντασίας.\nΗ σχέση πολιτικής και επιστημονικής φαντασίας είναι πολύ ισχυρή. Η μοντέρνα πολιτική και η επιστημονική φαντασία είναι παιδιά που μεγάλωσαν μαζί (αν και σε αυτούς που οι γνώσεις τους για επιστημονική φαντασία περιορίζονται σε χολιγουντιανές παραγωγές αυτό φαντάζει απίθανο). Από τo ξεκίνημα της επιστημονικής φαντασίας και συγκεκριμένα από τα μέσα του 19ου αιώνα, όπου το συγκεκριμένο λογοτεχνικό ρεύμα κάνει την εμφάνιση του σαν διακριτός κλάδος του φανταστικού, οι πολιτικές αναφορές που συναντάμε στα κλασσικά έργα αυτού του ρεύματος δεν είναι αμελητέες.\nΠιο συγκεκριμένα ο κατά πολλούς παιδικός συγγραφέας (λαθεμένα κατά την προσωπική μου άποψη) και πατέρας της επιστημονικής φαντασία Ιούλιος Βερν αφήνει να διαφανούν στο έργο του κάποιες πολιτικές απόψεις. Ήταν ανθρωπιστής δημοκράτης με συμπάθεια για τα εθνικοαπελευθερωτικά κινήματα της εποχής του. Η συμπάθεια με την οποία παρουσιάζει στο\n«Είκοσι χιλιάδες λεύγες κάτω από τη θάλασσα» τον κλασσικό αρνητικό ήρωα του, τον κάπτεν Νέμο είναι ενδεικτική. Ο εκδικητής καπετάνιος που πολεμά λυσσαλέα και μέχρι το τέλος τον αγγλικό ιμπεριαλισμό είναι ένα φουτουριστικό (μην ξεχνάμε ότι εκείνη την εποχή δεν υπήρχαν υποβρύχια) κράμα ατομικού μηδενισμού (υπάρχει η θεωρία ότι ο Νίτσε είχε επηρεάσει τον Ιούλιο Βέρν στη δημιουργία αυτού του ήρωα) και αντιμπεριαλιστικών απόψεων. Πάραυτα ο Βερν είναι υπεραισιόδοξος για το μέλλον της ανθρωπότητας και πιστεύει ότι η τεχνολογία και η επιστήμη οδηγούν την ανθρωπότητα σε ένα χρυσό μέλλον.\nΠιστεύω ότι είναι ίσως το μόνο είδος λογοτεχνίας που έχει τόσο πολύ δικαιωθεί από τις ιστορικές εξελίξεις τις οποίες με έμμεσο ή άμεσο τρόπο προέβλεψε. Η «δημοκρατία» του καπιταλιστικού παραδείσου (με τα γκέττο των απόκληρων και την αυξανόμενη αστυνομοκρατία) λίγο απέχει από τη μελλοντική κοινωνία του «1984» ή του «Brave new world». Η δυστοπία αποτελεί την κατεξοχήν πολιτική κατάληξη της επιστημονικής φαντασίας.\nΤο «Εμείς» γράφτηκε το 1921. Δημοσιεύτηκε το 1927 σε συνέχειες σε ένα περιοδικό. Στα ελληνικά εκδόθηκε σε περιορισμένα αντίτυπα τη δεκαετία του 80 και μέχρι σήμερα ήταν δυσεύρετο.Κυκλοφορεί ξανά από τις εκδόσεις «Εξάρχια». Το «Εμείς» αναφέρεται στη ζωή ενός ανθρώπου, του D-503, σε μία μελλοντική κοινωνία, όπου οι άνθρωποι έχουν μετατραπεί σε αριθμούς.\nΤα πάντα ξεκινούν και καταλήγουν στο Κράτος. Η πόλη έχει κατασκευαστεί εξολοκλήρου από γυαλί, το οποίο επιτρέπει στη μυστική αστυνομία να εποπτεύει τους πάντες (η διάρθρωση της πόλης είναι ανάλογη με τη φυλακή Panopticon που είχε σχεδιάσει τη ο Jeremy Bentham). Η ζωή είναι οργανωμένη για να προωθηθεί η μέγιστη παραγωγή με βάση το τευλορικό πρότυπο παραγωγής. Οι άνθρωποι φορούν πανομοιότυπα ρούχα και δεν έχουν ονόματα παρά αριθμούς. Θεωρούν έννοιες όπως ψυχή, ελευθερία, ποίηση ξεπερασμένες ,έννοιες συνώνυμες με τους πρωτόγονους. Η μόνη ηδονή βρίσκεται στην ευδαιμονία και την επιβίωση του κράτους. Ο D-503 είναι ένας μαθηματικός που εργάζεται για τη δημιουργία του Ολοκληρωτή ενός διαστημοπλοίου που θα μεταδώσει την ευτυχία, τη σοφία και τη λογική του Κράτους σε διασυμπαντικά επίπεδα…\nΌμως οι αριθμοί δεν έχουν πει την τελευταία λέξη. Η επανάσταση μιας ομάδας αριθμών τα συμπαρασύρει όλα και μαζί και τον D-503.Τελευταία λύση του κράτους η λοβοτομή που επιβάλλεται στους πολίτες-αριθμούς.Παραυτά το τέλος του βιβλίου δεν είναι απαισιόδοξο. Έτσι στην τελευταία σελίδα μένουμε με ερωτηματικό για το αν οι επαναστάτες έχουν ηττηθεί πραγματικά.\nΗ μάχη συνεχίζεται. Βλέπουμε σε αυτή την ιστορία τα βασικά συστατικά του μυθιστορήματος της δυστοπίας. Από αυτό εδώ το έργο πήραν πολλά και ο Χάξλευ και ο Όργουελ: Παντοδύναμο κράτος που τα εποπτεύει όλα (big brother),απουσία προσωπικότητας και συναισθημάτων, θρίαμβος της επιστήμης και της λογικής εις βάρος των ενστίκτων κλπ.\nΠολιτικά πιστεύω του Ζαμιατίν\nΟ Ζαμιατίν αρχικά ήταν μπολσεβίκος. Με δύο συλλήψεις στο ενεργητικό του και μία εξορία έγραφε σατυρικά έργα για τον Καπιταλισμό (πχ The Islanders) και στήριξε πλήρως την οκτωβριανή επανάσταση το 1917. Μέχρι τη στιγμή που ο Λένιν επέβαλε δικτατορία των Μπολσεβίκων κάτι που ο Ζαμιάτιν θεώρησε προδοσία απέναντι στην επανάσταση. Να συμπληρώσουμε ότι στη διάρκεια του εμφυλίου οι Μπολσεβίκοι αντιμετώπισαν μεγάλη αντίσταση από αριστερά: Toν αναρχικό στρατό του Μάχνο, την εξέγερση των κόκκινων ναυτών της Κροστάνδης, τους αριστερούς Εσέρους, τις εξεγέρσεις των αγροτών κλπ.\nΟ Ζαμιάτιν είναι με τους παραπάνω «αντάρτες». Αποτελεί τη λογοτεχνική έκφραση της επανάστασης μέσα στην επανάσταση. «Δεν υπάρχει τελευταία επανάσταση… οι επαναστάσεις είναι άπειρες» μας λέει ο Ζαμιάτιν και εξαπολύει το λογοτεχνικό του αντάρτικο ενάντια στους Μπολσεβίκους , τη δικτατορία τους και τα πιστεύω τους (τευλαρισμό, στρατικοποίηση, διωγμός αντιφρονούντων, υλισμός κλπ).\n«Δε θέλω να αφήσω άλλους να θέλουν για μένα .Θέλω εγώ να θέλω για τον εαυτό μου». Ο Ζαμιάτιν χωρίς να ασχοληθεί πολύ με την επιστημονική φαντασία, με το έργο «We» τη σημάδεψε ανεπανόρθωτα. Προφήτεψε ουσιαστικά το Σταλινισμό. το Ναζισμό, τις δυτικές δημοκρατίες και τη δεσποτική ακρότητα κάθε απολυταρχισμού. Κατά τη γνώμη μου ξεπέρασε και τον Βερν (τον πατέρα της Επιστημονικής φαντασίας με πολλά έργα φαντασίας στο ενεργητικό του) γιατί αν ο τελευταίος έδωσε τροφή στα παιδικά όνειρα, ο Ζαμιάτιν αποτύπωσε στο έργο την απανθρωπιά της εξουσίας. Και όπως έλεγε ο Κάφκα «το καλό βιβλίο είναι αυτό που πέφτει σαν τσεκούρι στον πάγο της ψυχής μας».\nΕπίσης ο Ζαμιάτιν υπήρξε επαναστάτης. Έφυγε εξόριστος από τη Σοβιετική κυβέρνηση στο Παρίσι όπου πέθανε πάμφτωχος.\n«Η πραγματική λογοτεχνία μπορεί να υπάρξει μόνο όταν δημιουργείται όχι από υπεύθυνους και αξιόπιστους επαγγελματίες αλλά από ψυχασθενείς, αιρετικούς, ονειροπόλους, επαναστάτες και σκεπτικιστές» μας λέει. Ο Βερν ήταν υπεύθυνος και αξιόπιστος επαγγελματίας. Ο Ζαμιάτιν όχι.\nΌργουελ: Η δυστοπία στην υπηρεσία της εξουσίας;\nO Όργουελ αποτελεί την πιο μυστήρια φιγούρα στο χώρο της δυστοπίας. Το «1984» που μοιάζει απελπιστικά με το We του Ζαμίατιν αποτελεί ορόσημο στο χώρο της παγκόσμιας λογοτεχνίας. Ο Όργουελ πολέμησε στον ισπανικό εμφύλιο στο πλευρό των τροτσκιστών και αναρχοσυνδικαλιστών. Όμως σήμερα οι αγγλικές μυστικές υπηρεσίες παραδέχονται ότι ο Όργουελ υπήρξε συνεργάτης τους… Τραγικό; Ποιος ξέρει την αλήθεια απόλυτα; Σίγουρα οι σταλινικοί τον μισούν θανάσιμα. Τους λέρωσε το πορτραίτο στο «Πεθαίνοντας στην Καταλωνία». Ήταν όμως και αυτός άμεμπτος;\nΕίναι όλα όσα ακούγονται για εκείνον σκευωρίες;\nΣίγουρο είναι ότι ο Όργουελ έδωσε πληροφορίες για κομμουνιστές που θεωρούσε ότι υπήρξαν πράκτορες της ΕΣΣΔ. Άλλωστε και ο ίδιος είχε εργαστεί για λίγο σαν αστυνομικός στα νιάτα του (αξιωματούχος στην αστυνομία της Βιρμανίας). Το «1984» έγινε στη δύση το ευαγγέλιο του αντισταλινικού αγώνα. Οι καπιταλιστές το λάτρεψαν και μαζί με τη «Φάρμα των Ζώων» τα παρουσίασαν σαν αδιάσειστες αποδείξεις του απόλυτου κακού: του Σταλινισμού.\nΣίγουρα ο Όργουελ έχει στο έργο του πλειάδα αντικαπιταλιστικών και αντιεξουσιαστικών στοιχείων. Πιο συγκεκριμένα το έργο του αποτελεί μια κραυγή για ελευθερία. Όμως στο τέλος της ζωής του έδειχνε να προτιμά τη Δύση (καπιταλισμός) από την Ανατολή (σταλινισμός). Είχε ταχθεί ολόψυχα στον αντισταλινικό αγώνα?\nΌπως και να έχει η Δύση παρουσίασε με τρόπο που τη βόλευε το έργο του. Ποιος ξέρει την αλήθεια απόλυτα για τον Όργουελ?\nΤο «Σκοτάδι συγκεντρώσου» (1946) αποτελεί ένα δυστοπικό μυθιστορήμα γραμμένο από τον Fritz Leiber . O οποίος διάπρεψε αλλού (ξίφη και μαγεία) και όχι στην επιστημονική φαντασία. Παρά το ότι το συγκεκριμένο πόνημα έχει ξεχαστεί από το σύγχρονο αναγνωστικό κοινό, η μελαγχολική του ματιά το κατατάσσει στις κορυφές της δυστοπίας.\nΕνάντια σε αυτή την αδελφότητα που εξουσιάζει, είναι μια μυστική ομάδα μαγισσών, που δηλώνουν οπαδοί του Σατανά και που επιδιώκουν να χρησιμοποιήσουν την επιστήμη για την ανατροπή της τυραννικής θεοκρατίας. Σκληρό βιβλίο που δείχνει πως η επιστήμη σαν όπλο των λίγων μπορεί να οδηγήσει σε ένα μαύρο μέλλον.\nΕιδικότερα όταν οι μάζες είναι αναλφάβητες και ο κάθε επιστήμονας παρουσιάζει τις απόψεις του σε αυτές σαν θέλημα θεού…\nΔυστοπία και κινηματογράφος\nΌσο αφορά τον κινηματογράφο το δυστοπικό μέλλον απασχόλησε πολλούς σκηνοθέτες. Άλλοι μείνανε πιστοί στο απολυταρχικό αντί-όραμα του Υevgery Zamyatin άλλοι το διαστρέβλωσαν (καλό κράτος-κακοί πολίτες) και άλλοι το εξέλιξαν σε διάφορα παρακλάδια (βιοτεχνολογικός φασισμός, έλεγχος γεννήσεων κλπ). Θα αναφέρω εδώ κάποιες ενδεικτικές ταινίες τονίζοντας όμως εξαρχής ότι είναι οι αγαπημένες του γράφοντος (ή τελωσπάντων τις θεωρώ σημαντικές για το είδος) αλλά σε καμία περίπτωση δεν θεωρούνται αντικειμενικά και οι καλύτερες από τους ακαδημαϊκούς του κινηματογράφου ή το κοινό (άλλωστε στις μέρες μας δεν είναι δύσκολο για κάποιον να βρει τα best του κάθε κινηματογραφικού είδους από το ΙΜDB στο internet).\nΗ ταινία του Lucas είναι από τις λίγες δυστοπικές ταινίες που ο αγωνιζόμενος φυγάς καταφέρνει να ξεφύγει από τον όλεθρο που η εξουσία του προετοιμάζει… Είναι απ’ τα σπάνια δείγματα “happy end” στον χώρο της δυστοπίας όπου το κλασικό άσχημο τέλος του “ 1984” όπου το αποστειρωμένο κράτος είναι πανίσχυρο και πάντα νικάει, ανατρέπεται. Θα προκαλέσει σίγουρα εντύπωση σε όσους ξέρουν τον Lucas μόνο από τα Star Wars. Εδώ η συνταγή είναι διαφορετική.\nΣτην μυθική ταινία splatter του Cronenberg από ένα νοσοκομείο διαφεύγει ένα ιός που μεταδίδεται σεξουαλικά κάνοντας τους πολίτες ζόμπι που μεταδίδουν τον ιο μέσω του σεξ. Μάλιστα στο Rabid πρωταγωνιστεί η διάσημη πορνοστάρ της εποχής Marilyn Chambers. Το τέλος φρικτό: ο στρατός θριαμβεύει εις βάρος των νυμφομανών ζόμπι και οι νεκροί πετιούνται στα σκουπιδιάρικα. Δυο χρόνια μετά το AIDS κάνει την εμφάνιση του και κάποιοι χαρακτηρίζουν τον Cronenberg προφήτη…\nΤι να πει κανείς για το Threads που περιγράφει τον πυρηνικό όλεθρο. Πιο μαύρη ταινία δεν γίνεται. Δε θα υπάρχει μέλλον μετά από ένα πυρηνικό πόλεμο πόσο μάλλον κοινωνία έστω δυστοπική.\nΣτην κλασσική τριλογία Mad Max τώρα τα πράγματα είναι περίεργα. Από τη μια στη μελλοντική κοινωνία οι κακοί είναι οι μηχανόβιοι, punks κλπ. Ο καλός είναι ο Mel Gibson πρώην μπάτσος. Σε αυτό το μέλλον επιβιώνουν οι πιο δυνατοί. Δεν μπορούμε να πούμε ότι είναι και οι πιο δημοκρατικές ταινίες στον κόσμο σε σχέση ειδικά με το “1984” και την γενικότερη παράδοση των δυστοπικών ταινιών και βιβλίων – στα Mad Max κακός σίγουρα δεν είναι το κράτος. Να τονίσω όμως εδώ ότι πράγματι στα τέλη του 70 και στις αρχές του 80 ήταν της μόδας μια δεξιόστροφη δυστοπία όπου καλοί είναι οι δικαστές (δικαστής Dredd) και οι μπάτσοι (Robocop) ενώ η κρατική εξουσία μένει σχετικά στο απυρόβλητο, καθώς προστατεύει τους καλούς πολίτες από την παρανοϊκή μάζα.\nΣτο V for Vendetta τώρα, που κάποιοι χαρακτήρισαν σαν blockbuster για αναρχικούς, η μελλοντική κοινωνία που περιγράφεται δεν διαφέρει και τόσο από τη σημερινή. Η εξουσία είναι αμείλικτη και ρίχνει στο ψαχνό. Το ίδιο αμείλικτοι είναι όμως και οι επαναστάτες όταν έρθει η ώρα. Η ταινία πέρα από το ότι αποτελεί καλλιτεχνικό αριστούργημα αποτελεί και ένα παράδοξο στα χρονικά του Hollywood. Σίγουρα ότι πιο “αναρχικό” γέννησε.\nΣτο Στρατιώτες του Σύμπαντος, μια υποτιμημένη ταινία κατά τη γνώμη μου, η κοινωνία που περιγράφεται είναι ακραία ρατσιστική – μιλιταριστική. Αξία έχουν μόνο οι οπλίτες του Αυτοκρατορικού Στρατού. Αυτοί έχουν μόνο δικαίωμα ψήφου. Οι γυναίκες υπηρετούν κανονικά και είναι ισάξιες στρατιωτικά με τους άντρες. Η ταινία βασίστηκε στο ομώνυμο μυθιστόρημα του Robert Heinlein που είναι βέβαια η αποθέωση του φουτουριστικού – μιλιταρισμού. Στην ταινία όμως ο μάγος Verhoeven έκανε την ανατροπή. Χρησιμοποίησε το βιβλίο ανατρέποντας το. Έτσι ο προσεκτικός θεατής θα παρατηρήσει την έξυπνη σάτιρα του Verhoeven παρουσιάζοντας τα ΜΜΕ και τον τρόπο που κάνουν την πλύση εγκεφάλου, τους οπλίτες σαν ελαφρά χαζούς και την Αυτοκρατορία σαν μια επιθετική μηχανή (σε αντίθεση με το ομώνυμο βιβλίο) που θα καταβροχθίζει τους «κακούς» του διαστήματος. Στο τρίτο στη σειρά μάλιστα Στρατιώτες του Σύμπαντος η σάτιρα του μιλιταρισμού είναι ανελέητη και όχι τόσο καμουφλαρισμένη όσο στην πρώτη ταινία.\n1984 Δυστοπία Όργουελ Σκοτάδι\nΠροηγουμενο αρθρο Ανυποχώρητο δικαίωμα του Ελληνικού Λαού η διεκδίκηση των Γερμανικών Αποζημιώσεων και του Κατοχικού Αναγκαστικού Δανείου\nΕπομενο αρθρο Η Αριστερά στην Ευρώπη


Εορτή του Αγίου Σπυρίδωνα στο Ναύσταθμο Σαλαμίνας (ΦΩΤΟ) - ΒΗΜΑ ΟΡΘΟΔΟΞΙΑΣ\nΕορτάστηκε με κάθε εκκλησιαστική λαμπρότητα η μνήμη του Αγίου Σπυρίδωνα στη Διεύθυνση Ναυτικών Όπλων (ΔΝΟ) του Ναυστάθμου Σαλαμίνας. Την παραμονή της εορτής τελέστηκε ο Πανηγυρικός Εσπερινός ενώ την επομένη 12 Δεκεμβρίου ο Όρθρος και η Θεία Λειτουργία.\nΣτο κήρυγμα του ο Στρατιωτικός Ιερέας του ΝΣ Αρχιμ. Αλέξιος Ιστρατόγλου Ανχης (ΣΙ) αναφέρθηκε στον εορταζόμενο Άγιο και στη συμβολή του στη διαφύλαξη της πίστεώς μας, αφού συμμετείχε στην Α΄ Οικουμενική Σύνοδο.\nΣτο τέλος της Θείας Λειτουργίας τελέστηκε αρτοκλασία ενώ ακολούθησε η λιτάνευση της Ιεράς Εικόνας του Αγίου.\nΣτις Ιερές Ακολουθίες συμμετείχε ο ΔΔΜΝ, ο ΔΝΕ, ο ΔΝΣ, ΑΞ και ΥΠΑΞ, Ναύτες και λοιπό προσωπικό του Ναυτικού Οχυρού Σκαραμαγκά.\nΕτικέτες: αγιοσ σπυρίδωναςμητροπολειςμητροποληΝαύσταθμος Σαλαμίνας


Επιτροπή και… ντροπή - Typos-i.gr\nΕπιτροπή και… ντροπή\nΔημοσιευση: 3-01-2021, 15:00\nΓΙΑΝΝΕΝΑ ΓΡΑΜΜΑΤΑ ΣΤΟΝ «ΤΥΠΟ»\nΤου Σπύρου Γεωργάτου*\nΑν δεν το έχετε καταλάβει, η «Ελευθερία» μας περιφρουρείται και προστατεύεται από την Εθνική Επιτροπή Εμβολιασμών, που προεδρεύεται από την ομότιμη καθηγήτρια Παιδιατρικής του Πανεπιστημίου Αθηνών Μαρία Θεοδωρίδου (φωτογραφία). Τώρα, γιατί επιστρατεύθηκε μια ομότιμη καθηγήτρια, που λέει το mRNA m-RNA, αντί για κάποια/ον εν ενεργεία πανεπιστημιακό, με ξεπερνάει. Πάντως, δεν είναι ο φόρτος εργασίας στα πανεπιστημιακά νοσοκομεία, γιατί πολλοί εν ενεργεία πανεπιστημιακοί στελεχώνουν εξίσου επιβαρυμένες επιτροπές (όπως η επιτροπή Τσιόδρα).\nΣύμφωνα με τις δηλώσεις της Εθνικής Επιτροπής Εμβολιασμών, έως τις 30 Δεκεμβρίου 2020, επρόκειτο να παραλάβουμε την πρώτη μεγάλη παρτίδα εμβολίων της Pfizer-BioNTech, με 83.850 δόσεις. Ο αριθμός των εμβολίων της Pfizer αντιστοιχεί, λέει, στον πληθυσμό μας. Με βάση την κεντρική ευρωπαϊκή συμφωνία, προβλέπεται να έχουμε διαθέσιμες έως το τέλος Ιανουαρίου 2021 άλλες 429.000 δόσεις, κι ακόμα 333.450 έως το τέλος Φεβρουαρίου. Μέχρι το τέλος Μαρτίου έχουμε λαμβάνειν από μία μόνο εταιρεία, τη Pfizer-BioNTech (συνολικά, 1.265.550 δόσεις). Στις δόσεις αυτές, θα προστεθούν, με αυτή τη σειρά, εμβόλια από τις εταιρείες Moderna και AstraZeneca. Η κατανομή των δόσεων και η διενέργεια των πρώτων εμβολιασμών θα γίνει με βάση τις οδηγίες της Εθνικής Επιτροπής Εμβολιασμών. Η σχετική πλατφόρμα θα ανοίξει στο δεύτερο δεκαήμερο του Ιανουαρίου.\nΚι εδώ αρχίζουν τα όργανα. Το ένα είναι ότι το εμβόλιο της AstraZeneca (το λεγόμενο «εμβόλιο της Οξφόρδης», έτσι για να μας ψαρώνει) είναι ολίγον έτσι-κι-έτσι, αφού η αποτελεσματικότητά του κυμαίνεται από 60-90%. Αυτό, για να καταλάβετε, είναι ένα τεράστιο εύρος τιμών για τη σύγχρονη Ιατρική και τη Βιολογία, που προέκυψε από λάθη στη δοσολογία κατά τη διάρκεια των κλινικών δοκιμών. Το 90% είναι ως ποσοστό ικανοποιητικότατο, αλλά το 60% (που έχει ως κάτω όριο ένα 40+%) πρακτικά σημαίνει ότι λιγότερο από τα μισά άτομα από εκείνα που θα εμβολιαστούν θα έχουν ανοσία στον ιό. Το εμβόλιο αυτό (και το σχετικό «ρίξιμο») θα γίνει καλοκαίρι-φθινόπωρο του 2021, όταν θ’ αρχίσει δηλαδή να εμβολιάζεται ο γενικός πληθυσμός. Άρα, όποιος πρόλαβε τον Κύριο οίδε (ή καλύτερα είδε).\nΠέρα απ’ αυτό: Η σειρά των εμβολιασμών τους πρώτους μήνες του 2021 δεν στηρίζεται ούτε σε επιδημιολογικά δεδομένα, ούτε σε κοινωνικά κριτήρια (που έχουν σχέση με τα πρώτα). Επεσήμανα σε μια πρόσφατη συνέντευξη στην «Εφημερίδα των Συντακτών» ότι, μεταξύ ομηλίκων με το ίδιο ιατρικό ιστορικό, είναι προφανές ότι εκείνοι που ζουν σε συνθήκες μεγαλύτερου συγχρωτισμού (π.χ. σε μικρότερο σπίτι, με περισσότερους συγγενείς) είναι πιο επιβαρυμένοι.\nΠόσω μάλλον εάν τα άτομα αυτά έχουν αναλάβει αναγκαστικά τη φροντίδα ηλικιωμένων ή μικρών παιδιών, χρησιμοποιούν (πάλι εξ ανάγκης) τα ΜΜΜ ή διαμένουν με συγγενείς που εργάζονται σε «εκτεθειμένα» περιβάλλοντα (νοσοκομεία, λεωφορεία, κλπ). Για να γίνει με απόλυτα ορθολογικό τρόπο ο εμβολιασμός, θα έπρεπε το «επιτελικό κράτος» να επινοήσει λοιπόν έναν σύνθετο αλγόριθμο, που λαμβάνει υπ’ όψιν μια σειρά κριτηρίων, πέρα από την ηλικία και το ιατρικό ιστορικό.\nΗ προτεραιοποίηση που έχει γίνει τώρα (από ποιόν ακριβώς δεν γνωρίζω) ακούγεται ανορθολογική και κοινωνικά ανάλγητη για έναν πολύ απλό λόγο: Διότι πράγματι είναι έτσι! «Ριγμένες» είναι ακόμη μια φορά οι κοινωνικά ασθενέστερες τάξεις, που ζουν στο Πέραμα ή το Αιγάλεω κι όχι στο Baden-Baden. Τώρα, αν προσθέσουμε στο αίσχος της «εμβολιάδας» και την παρεμβολή των κυβερνητικών στελεχών στη σειρά προτεραιότητας, πριν τους γιατρούς του «Σωτηρία», έχουμε την πλήρη εικόνα της καταστάσεως, που στην κοινή ελληνική ονομάζεται «ντροπή».\nΤο όνειδος δεν είναι μόνο η επικοινωνιακή χρησιμοποίηση του εμβολίου και η αναλγησία ορισμένων «πατέρων του Έθνους»· είναι επίσης η αξιοθρήνητη (εννοώ pathetic) στάση ορισμένων μεγαλοσχημόνων, που αποκαλύφθηκε πρώτα με τη άκρα του τάφου σιωπή της επιτροπής λοιμωξιολόγων το καλοκαίρι, τις δηλώσεις-διάλεξη νηπιαγωγείου που έδωσε ο Μαγιορκίνης για το (πρόωρο) άνοιγμα των σχολείων και το «κι εγώ σφυρίζω, σφυρίζω στον αέρα» για τα διπλά μητρώα του ΕΟΔΥ. Το έχω πει πολλές φορές: Άλλο η Επιστήμη κι άλλο οι επιστήμονες. Λυπάμαι γιατί ανήκω κι εγώ σ’ αυτό την κατηγορία και με παίρνει η μπάλα. Δυστυχώς, το συνάφι μας περιλαμβάνει πολλούς φακελάκηδες και επιτήδειους κάθε είδους, που λυμαίνονται τα ΕΣΠΑ, κι ό,τι πετά ή σέρνεται.\nΤο πρόβλημα δεν διορθώνεται μόνο με διοικητικά ή πειθαρχικά μέτρα. Σε κάποιο σημείο, οι μονίμως αδικούμενοι θα πρέπει να πάρουν την υπόθεση στα χέρια τους. Στο ένα χεράκι, καλό θα είναι μάλιστα να κρατούν ένα βρεμένο ξύλο (μεταφορικά το λέω!).\nΝα πω και κάτι κάπως προκλητικό, για ν’ ανάψουν τα αίματα; Πού είναι επί του προκειμένου οι «ζωηροί» φοιτητές μας και τί λένε για όλα αυτά, τα λίγο δύσκολα, οι δυνάμεις της Αριστεράς (συν της Προόδου); Μην ξανακούσω αυτό το «Κι εγώ τον κ. Τσιόδρα θα επέλεγα», γιατί καταντάει αστείο. Δεν έχω τίποτα με τον άνθρωπο, αλλά κουράστηκα με τα φληναφήματα περί «ό,τι καλύτερου» και «αριστείας». Η πραγματική αριστεία, ξέρετε, έχει «εγκέφαλο» φτιαγμένο από ατόφιο ορθολογισμό, «μυϊκό σύστημα» από καλό κράμα αποφασιστικότητας, αγωνιστικότητας και υπευθυνότητας και «καρδιά» από αγνά υλικά, όπως τα κόκκινα τριαντάφυλλα. Άϊντε.\nΕυτυχές το νέον έτος, κι όποιος αντέξει!\n*Ο Σπύρος Γεωργάτος είναι καθηγητής Βιολογίας της Ιατρικής Σχολής και αντιπρύτανης του Πανεπιστημίου Ιωαννίνων\n....ουκ εα με καθευδειν το του Μιλτιάδου τρόπαιον!!!!\nπανδημια Ειδήσεις ειδήσεις αστυνομια Κρούσμα ποδόσφαιρο ιωαννίνα ηπειρος μπάσκετ Ζαγόρι ΓΙάννενα Πανεπιστήμιο Δημος καιρόσ δήμοσ ΠΑσ καιρός Σινεμά αστυνομία ποδοσφαίρο Πρόγραμμα Σχολείο Ιωάννινα ειδήσεισ Ιωαννίνα κρουσμα νοσοκομείο θεάτρο ήπειροσ Μουσική πανεπιστήμιο μουσική Ποδόσφαιρο αρτα Γιαννενα Κέντρο ιωαννινα γιαννένα πανδημία Ιώαννινα ιωάννινα ΣΥΡΙΖΑ Άρτα Ήπειρος Αρτα συριζα ειδησεισ περιφερεια Αστυνομία Τηλεόραση νεα Δήμος Μπάσκετ νέα Νεα δήμος νεά ροκενρόλ γιάννενα πας θεατρο ζαγόρι ΣΙνεμά προγράμμα ποδοσφαιρο ηπειροσ θέατρο εκλογές Θέατρο Καιρός Νέα πασ Ηπειροσ ήπειρος κρούσμα τηλεόραση άρτα Συριζα δημος ειδησεις covid Ιωαννινα Ήπειροσ ιώαννινα σινεμά γιαννενα κέντρο Περιφέρεια καιρος περιφέρεια Γιάννενα Εκλογές καιροσ πανεπιστημιο ροκενρολ Ηπειρος ΠΑΣ σχολείο πρόγραμμα


Παναγιώτης Κατσαβός – Μπορούμε και πρέπει να αντιδράσουμε | Πανελλήνια Ένωση Οπτικών & Οπτομετρών\nΣε μία καταιγιστική συνέντευξη ο πρόεδρος της ΠΕΟΟ, Παναγιώτης Κατσαβός, μιλά για την υποβάθμιση της Σχολής, για τις σχέσεις με τους άλλους συλλόγους, για το Νομικό Πρόσωπο, για τα λάθη των επαγγελματιών καθώς και για την επίθεση της Κυβέρνησης στον κλάδο των οπτικών – οπτομετρών.\n◗Τι σας ώθησε να ασχοληθείτε με τον κλάδο της οπτικής;\nΕίχα τελειώσει τη σχολή μηχανολόγων και δεν έβρισκα δουλειά, αντίθετα με την πρώην σύζυγό μου, η οποία είχε σπουδάσει οπτικός και βρήκε αμέσως.\nΚατάλαβα ότι εκεί μπορούσα να κάνω μια καλή καριέρα. Έδωσα κατατακτήριες και πέρασα στο τμήμα οπτικής των ΤΕΙ Αθήνας. Δεν μετάνιωσα για την επιλογή μου. Είναι ένα εύκολο επάγγελμα,\nμου ταιριάζει και μου έδωσε τη δυνατότητα να έχω μια καλή πορεία.\n◗ Ποιο είναι το επίπεδο σπουδών στη χώρα μας;\nΥπάρχει διαρκής αναβάθμιση από τις αρχές του ’90 που τα παλιά ΚΑΤΕΕ έγιναν ΤΕΙ. Οι άνθρωποι που ασχολούνταν με το αναλυτικό πρόγραμμα αλλά και με την πρόοδο, το πώς βγάζουμε έτοιμο\nεπαγγελματία, πιστεύω ότι έκαναν μεγάλες προσπάθειες με τα δεδομένα που είχαν τότε και τα αποτελέσματα φαίνονται τώρα που το τμήμα πλέον είναι ένα πανεπιστημιακό που ανταποκρίνεται\nστις απαιτήσεις αυτού του επαγγέλματος διεθνώς.\n◗ Πιστεύετε ότι η σχολή στην Ελλάδα έμεινε πιο πίσω από άλλες χώρες;\nΗ χώρα μας είχε μια στρεβλή ανάπτυξη, έτσι και στο θέμα της παιδείας τα πράγματα ήταν ανεξέλεγκτα. Σκεφτείτε ότι υπάρχουν σήμερα πάνω από 3.000 οφθαλμίατροι. Η βασική τους απασχόληση ήταν να ανοίξουν ένα ιατρείο. Από τη στιγμή που εμφανίστηκαν οι οπτομέτρες ήταν σαν να τους έπαιρναν τη δουλειά. Γι’ αυτό αντέδρασαν.\nΝα θυμήσω ότι μέχρι πρόσφατα ήταν απαγορευτική η άσκηση της οπτομετρίας. Από τη μεριά μας προωθήσαμε την ειδικότητα και με σωστές κινήσεις το 2006 ονομάστηκε το τμήμα «Οπτικής\nΟπτομετρίας» και έτσι τώρα βγάζουμε τουλάχιστον αντιδημοκρατική αφού δεν έγινε καμία ουσιαστική διαβούλευση. Μας τσουβάλιασαν με τα άλλα τμήματα. Ζητήσαμε από την ECOO να πάρει θέση. Έτσι μας έστειλε επιστολή με την οποία καυτηριάζει όλη αυτή την ιστορία. Επιπλέον θέτει ένα πολύ σωστό ερώτημα: εάν τα χρόνια της ειδικότητας καλύπτουν τα μεταπτυχιακά που μπορεί\nνα κάνει ένα παιδί στο εξωτερικό.\n◗ Σας ένωσαν οι δυσκολίες;\nΝαι, το πρώτο που κάναμε ήταν να ενωθούμε. Με την ευκαιρία θα ήθελα να ευχαριστήσω όλους τους συναδέλφους γιατί συνειδητοποίησαν την ανάγκη για ενότητα. Και αυτή η ενότητα στο θέμα\nτου ΕΟΠΥΥ αλλά και τώρα που ξεκινάμε στο θέμα των ΤΕΙ είδαμε πως παραμέρισαν αυτά που μας χωρίζουν και μείναμε σε αυτά που μας ενώνουν. Χρειάζεται πάλη σε όλα τα μέτωπα. Αυτό έγινε\nσυνείδηση και είχαμε τα πρώτα καλά αποτελέσματα. Δεν υπέγραψε κανένας τη σύμβαση, και δεν μιλάμε μόνο για τα μέλη των συλλόγων, αλλά όλοι. Είναι η πρώτη φορά που ένας κλάδος αντιδρά\n◗ Ποιος ήταν ο στόχος σας με το Νομικό Πρόσωπο;\nΑυτό που θέλαμε να πετύχουμε, χωρίς να υποβαθμίσουμε τους άλλους συλλόγους ούτε και τον δικό μας, ήταν να μπουν κάποιοι κανόνες τους οποίους εσκεμμένα το κράτος δεν τηρεί και έπρεπε να τους τηρούμε μεταξύ μας. Διαφορετικά θα διαλυόμασταν. Φυσικά ο καθένας μπορεί να είναι σε όποιον σύλλογο θέλει. Το Νομικό Πρόσωπο δεν λειτουργεί ανταγωνιστικά.\n◗ Ποιο θεωρείτε σημαντικό πρόβλημα του κλάδου;\nΔεν εφαρμόζεται κανένας νόμος περί διάθεσης οπτικών ειδών με αποτέλεσμα να πωλούνται εκτός οπτικών καταστημάτων από υγρά φακών επαφής έως γυαλιά οράσεως. Επίσης, η συγκεκριμένη κυβέρνηση δεν μας θεωρεί παραγωγική δύναμη, μας θεωρεί εμπόριο και μικρού μεγέθους επιχειρήσεις, άρα δεν είμαστε μέσα στον προγραμματισμό που κάνει για την ανάπτυξη. Κυβερνητικοί αξιωματούχοι μας είπαν πως δεν έχουμε μέλλον εάν δεν συνεταιριστούμε ή εάν δεν γίνουμε μεγάλες επιχειρήσεις, που για αυτούς σημαίνει πάνω από έξι εργαζόμενους. Η πολιτική αυτή φυσικά\nμας βρίσκει αντίθετους, δε λέμε ότι είμαστε άγιοι ούτε ότι έχουμε τις καλύτερες εκσυγχρονισμένες επιχειρήσεις.\n◗ Έχουν γίνει λάθη από τη μεριά σας;\nΒεβαίως. Δεν κοιτάμε τον εκσυγχρονισμό των επιχειρήσεων και όποια βήματα έγιναν συνεταιρισμών, δυστυχώς δεν είχαν επιτυχία. Το θετικό είναι πως ο κλάδος άντεξε στην κρίση. Αυτό έχει\nνα κάνει με το είδος των επιχειρήσεων αλλά και με τη στήριξη των οπτικών των ιδίων. Θα έλεγα πως αποδείξαμε ότι είμαστε καλοί νοικοκύρηδες στις επιχειρήσεις.\n◗ Μιλήσατε για προστασία του επαγγέλματος και συμμόρφωση των ιδίων των επαγγελματιών. Τι σημαίνει αυτό;\nΥπάρχουν ορισμένοι που μέσα στην αγωνία να πουλήσουν δίνουν τα προϊόντα σε τιμές εξευτελιστικές. Αυτό δεν το ακούει μόνο ο πελάτης αλλά και η κυβέρνηση και όταν έρχεται και μας λέει «καλά εσείς δίνετε με 20 ευρώ γυαλιά, εγώ θα σας το κάνω πενήντα ευρώ να δίνετε δυο και τρία ζευγάρια». Δεν υπολογίζει όμως την υπεραξία που μπαίνει από τις γνώσεις μας όπως γίνεται σε άλλες χώρες. Αν αυτό συνεχιστεί, θα την πληρώσει όλος ο κλάδος. Ένα δεύτερο είναι ότι κάποιοι συνάδελφοι δεν εννοούν να συμμορφωθούν με το νόμο. Ανοίγουν καταστήματα χωρίς οπτικό. Μετά τρέχει η ΠΕΟΟ… Η ανάγκη επιβάλλει να τα ξεπεράσουμε αυτά. Η μόνη λύση για να κρατηθούμε είναι η ενότητα. Η ΠΕΟΟ εί- ναι πολύ παλιός σύλλογος και η ενότητα που έχει πετύχει μέχρι τώρα αποτελεί ορόσημο.\n◗ Πώς προσδιορίζετε τον εαυτό σας; Ως συνδικαλιστή ή ως άτομο που παλεύει για το επάγγελμά του;\nΑσχολούμαι τουλάχιστον 20 χρόνια και θα προτιμούσα να λέω ότι είμαι ένας άνθρωπος που παλεύει για την προάσπιση των συμφερόντων του κλάδου. Όσοι ασχολήθηκαν -παρά τις διαφορές\nμας- έβαλαν ένα χεράκι για να μπορέσει να προχωρήσει ο κλάδος. Τους ευχαριστώ πάρα πολύ και τους θέλω κοντά μας. Η συμμετοχή είναι αναγκαία ειδικά αυτή την εποχή. Θα βρούμε τρόπους.\nΘα κοιτάξουμε νομικά μήπως οι επόμενες εκλογές μπορούν να γίνουν και με διαδικτυακή ψήφο για εκείνους που είναι μακριά.\n◗ Αναλάβατε πρόεδρος σε μια δύσκολη εποχή. Ποια είναι η επικοινωνιακή πολιτική της ΠΕΟΟ;\nΣυνεχίζουμε τις καμπάνιες ενημέρωσης του κοινού για την ανάγκη της προστασίας των ματιών μας, με εκδηλώσεις, με εντυποδιανομή, με σποτ, με αφίσες. Προσπαθούμε να έχουμε μια εξωστρέφεια. Στηριζόμαστε στον κόσμο και ό,τι γίνεται πρέπει να βγαίνει προς τα έξω. Αξιοποιούμε λοιπόν τα ΜΜΕ, τις ομάδες μας στα social media, το site και το περιοδικό μας, τα Οπτικά Νέα, το οποίο ήταν το πρώτο που αλλάξαμε και έχουμε δεχτεί θετικά μηνύματα από όλους.\n◗ Όλα αυτά απαιτούν έξοδα…\nΝαι, και τα οικονομικά μας είναι πολύ άσχημα. Θα ήθελα να βοηθήσουμε όλοι έστω με τη συνδρομή μας καθώς έχουμε ανοικτά μέτωπα. Πρέπει να πληρώσουμε τους δικηγόρους, να κάνουμε μια\nκαμπάνια για τα προβλήματα που μας απασχολούν, να πραγματοποιήσουμε επιστημονικές ημερίδες, τόσο για την δική μας ενημέρωση όσο και των πολιτών. Κάναμε ένα πρώτο βήμα και θέλουμε να συνεχιστεί.\n◗ Πόσο από το χρόνο σας σάς απασχολεί όλο αυτό;\nΣαν σκέψη όλες τις ώρες που είμαι ξύπνιος. Η φυσική μου παρουσία όπου χρειάζεται είναι δεδομένη. Τι μου δίνει δύναμη; Το αποτέλεσμα. Κατάλαβα ότι μπορούμε και πρέπει να αντιδράσουμε και όχι να δεχόμαστε κάθε φορά ό,τι λένε οι κυβερνώντες. Δεν πάει άλλο. Όπως φαίνεται η μεσαία τάξη όπου ανήκουμε έχει χτυπηθεί περισσότερο από όλους.\n◗ Ποια είναι η σχέση σας με τους άλλους συλλόγους;\nΑυτή η εποχή είναι η καλύτερη που είχαμε ποτέ μεταξύ των συλλόγων. Δεν το λέω με έπαρση, ούτε με υπόνοια ηγεμονισμού. Σεβόμαστε όλους τους συλλόγους και θέλουμε να συμμετέχουν όλοι σε αυτή την κοινή προσπάθεια. Η ΠΕΟΟ βέβαια είναι ο μεγαλύτερος σύλλογος έχουμε γύρω στα 1.300 μέλη τη στιγμή που οι άλλοι είναι στο 10 με 20%. Δεν έχει και σημασία. Υπάρχει και κόσμος που απορρίπτει τους συλλόγους. Αυτόν τον κόσμο θέλω να καλέσω .\n◗ Αν είχατε την οικονομική δυνατότητα τι θα κάνατε;\nΤο όνειρο μου είναι ένα μουσείο που θα ανήκει σε όλους τους οπτικούς και θα είναι επισκέψιμο. Τώρα εάν υπήρχαν χρήματα θα ήθελα να μετακομίσουμε γιατί, κακά τα ψέματα, η περιοχή δεν είναι η καλύτερη. Επίσης, θα ήθελα να φτιάξουμε ένα πρόγραμμα δια βίου μάθησης. Γιατί όχι μαζί με την Ακαδημία Οπτομετρίας; Θα ήταν μία συνεχόμενη επιμόρφωση για τους φοιτητές, τους οπτικούς, τους υπαλλήλους των οπτικών καταστημάτων.\n◗ Ποια είναι η σχέση σας με την ΕΑΟ;\nΕίναι αξιέπαινα άτομα και η προσπάθεια που κάνουν στον τομέα της επιμόρφωσης είναι υψηλού επιπέδου. Η ΕΑΟ είναι δίπλα μας και εμείς όπου μπορούμε τη στηρίζουμε. Έχουμε πλέον άριστη σχέση με τον νέο πρόεδρο και τον γραμματέα. Παλαιότερα υπήρχε μια καχυποψία. Πιστεύω πως και οι δύο πλευρές έκαναν λάθη. Οι ειλικρινείς σχέσεις φέρνουν αποτέλεσμα. Πρέπει να μην κοιτάμε όσα μας χωρίζουν, αλλά να βρούμε τα κοινά σημεία.\n◗ Στο ΔΣ της ΠΕΟΟ έχετε διαφωνίες;\nΦυσικά, και σημαντικές! Θα πρέπει να τις εκφράζουμε, να καταγράφονται και να μπαίνουν σε ψηφοφορία. Αν η πρότασή μου μειοψηφήσει, θα πρέπει να το σεβαστώ. Όποιος έχει διαφορετική\nγνώμη δεν θα τον σταυρώσουμε, αλλά δεν εκπροσωπεί την ΠΕΟΟ.\n◗ Τι συμβουλεύετε τoυς νέους που θέλουν να ασχοληθούν με το επάγγελμα;\nΧρειάζεται να έχουν μόρφωση, να παρακολουθούν τις εξελίξεις, ώστε να ξέρουν που πατάνε, και να αγαπούν το επάγγελμα. Αλλιώς να μην το κάνουν καθόλου. Ως επαγγελματίες να είναι κοντά στον σύλλογό τους και να μην διστάσουν να υπερασπιστούν τον κλάδο μας. Εμείς δώσαμε και έχουμε να δώσουμε αρκετά ακόμη. Αλλά δεν θα είμαστε αιώνιοι εδώ.\nΣυνΕντευ ξη: Έλενα-Νατάσα Καΐτσα


17/03/2015, 08:53 πμ\nΌπως πληροφορείται η Agrenda, το αργότερο µέχρι το τέλος του µήνα πρόκειται να εκδοθεί από το ∆Ε∆∆ΗΕ η σχετική πρόσκληση ενδιαφέροντος που θα ανοίξει το δρόµο για την κατάθεση των πρώτων αιτήσεων. Θυµίζουµε ότι η µέγιστη επιτρεπόµενη ισχύς µπορεί να είναι 20 KW ή, αν είναι παραπάνω, δεν πρέπει να καλύπτει περισσότερο από το 50% της συµφωνηθείσας ισχύος κατανάλωσης της παροχής. «Επιλέξιµος» είναι ολόκληρος ο πρωτογενής τοµέας, δηλαδή ακόµα και πτηνοκτηνοτροφικές µονάδες, θερµοκήπια, ακόµα και αλιευτικά καταφύγια. Επίσης\nΟι αυτοπαραγωγοί θα καταβάλλουν ΕΤΜΕΑΡ µόνο για την ηλεκτρική ενέργεια που συνολικά απορροφούν από το ∆ίκτυο ή το Σύστηµα και όχι για την ενέργεια που παράγουν οι ίδιοι\nΝαι και μετά να αλλάξουν μονομερώς τους όρους της σύμβασης όπως έγινε με τις στέγες...περιμένετε πολλά κορόιδα να πάρουν δάνειο;\n22-03-2015 08:30Κωνσταντίνος Πρέντζας\nΡε σεις γιατί γράφετε τέτοια νούμερα μπερδεύοντας τον κόσμο και δυσκολεύοντας τους Μηχανικούς?? Κάτω από 30.000 με το ΦΠΑ το 20αρι δεν έχει σε καμία περίπτωση!! Και προσωπικά δεν θα συμβούλευα στη σημερινή οικονομική κατάσταση να πάρει δάνειο ( άσε που δύσκολα θα του δώσουν) από την Τράπεζα!! Όταν κάνεις δημοσιογραφία δεν το παίζεις και εγκαταστάτης Μηχανικός ταυτόχρονα!! Έλεος πια.....


Μάθιου Πέρι και Ματ ΛεΜπλάν: Πάντα 'Φιλαράκια' - Σινεμά | News 24/7\nΟι δύο... πρώην σούπερ σταρ των "Friends" δήλωσαν πως η σχέση τους έχει αντέξει το πέρασμα του χρόνου.\nnews247 15 Αυγούστου 2016 13:27\n«Τον είδα χθες. Τον αγαπώ αυτόν τον τύπο. Τους αγαπώ και τους πέντε. Περάσμα τόσο πολύ χρόνο μαζί.»


Γκιόλιας και Arthur Clarke | Τράβα Καζανάκι Γκιόλιας και Arthur Clarke – Τράβα Καζανάκι\nότι νάναι,Επικαιρότητα,Ιστορίες ανθρώπων,Καλλιτεχνικά\nΓκιόλιας και Arthur Clarke\nΙουλίου 20, 2010 elasticrashArthur Clarke,πολιτική,Σωκράτης Γκιόλιας,άνθρωπος,αθλιότητες,βιβλίο,δημοσιογράφοι,δημοκρατία,επιστημονική φαντασία,επικαιρότητα,ηλιθιότητα,κιτρινισμός,λέρες,Stephen Baxter 1 σχόλιο\nΠολύ περίεργος τίτλος πρέπει να ομολογήσω. Αλλά ταιριάζει απόλυτα σε αυτά που θέλω να γράψω….για αυτό το ελεεινό πανηγύρι που συμβαίνει μερικές ώρες μετά την δολοφονία του Σωκράτη Γκιόλια πάνω από το φρεσκοσκαμένο τάφο του.\nΠου κολλάει ο Arthur Clarke; Κολλάει στο ότι το τελευταίο βιβλίο που έγραψε, μαζί με τον Stephen Baxter, Firstborn ανέλυσε ένα όνειρο που είχε για το μέλλον της ανθρωπότητα.\nΈνα όνειρο ελευθέρου και προπάντων ανώνυμου λόγου. Ένα λόγο που σκοπός του δεν είναι απλά μόνο να μεταφέρει τα αισθήματά μας και τα πιστεύω μας, ένας λόγος που θα άλλαζε τα πράγματα, την πολιτική και τους νόμους όπως τα γνωρίζουμε σήμερα. Μια συλλογική απόφαση από τους πάντες για την κάθε μικρή η μεγάλη αλλαγή που πρέπει να συμβεί ή όχι.\nΑπλά για κάθε θέμα αποφασίζουμε όλοι. Με όποιο τρόπο θέλουμε. Γράφοντας σε μπλογκ, μιλώντας στον αέρα, συζητώντας σε forum, έξω στο καφενείο, στο σουπερμάρκετ, στο λεωφορείο, στο σπίτι… και όλα αυτά αυτόματα δημιουργούν μια ζωντανή απόφαση που πρέπει να παρθεί.\nΒέβαια γνωρίζοντας την στραβοκεφαλιά των ανθρώπων ο Arthur Clarke και o Stephen Baxter δεν βάζουν τον άνθρωπο να ενώσει την ανθρωπότητα σε μια γροθιά. Ο άνθρωπος αντιθέτως προσπαθεί να καταστρέψει τα πάντα κυρήσωντας πόλεμο στο όνομα ότι αν ο απλός ο άνθρωπος ξέρει την αλήθεια, αν σταματήσουν να τους ελέγχουν θα πανικοβληθεί, θα αυτοκτονήσει. Την αλήθεια δεν μπορεί να την χειριστεί ο απλός ο άνθρωπος …μόνο εμείς.\nΈτσι όλους τους ενώνει ένας AI οργανισμός που ζει στο internet, στα τηλέφωνα, σε οτιδήποτε ηλεκτρονικό….μετεξέλιξη των υπάρχων μηχανών αναζήτησης. Τους ενώνει με το ζόρι γιατί η μόνη λύση στην επιβίωση της ανθρωπότητας είναι η ανώνυμη, νόμιμή και ολικιστική δημοκρατία. Μια κοινή απόφαση από όλους για όλους.\nΠου κολλάει ο Γκιόλας; Στο εξώφυλλο της απογευματινής με τίτλο ΧΤΥΠΟΥΝ ΤΟΝ ΤΥΠΟ ΟΙ ΤΡΟΜΟΚΡΑΤΕΣ!\nΤι λέτε ρε καραγκιόζηδες, ρε ελεεινά σκουλήκια. Όσο ήταν ο Γκιόλας, ΤΥΠΟΣ, άλλο τόσο είναι και η Παπαρίγα όργανο του Καρατζαφέρη. Όσο ήταν ο Γκιόλας, ΤΥΠΟΣ, άλλο τόσο ο Μπάγκαλος δεν είναι μπόγος.\nΉταν ο χειρότερος τίτλος στα πρωτοσέλιδα; ίσως όχι αλλά με τον ΣΤΟΧΟ και το ΜΑΥΡΟ-ΚΟΚΚΙΝΟ design ήταν σαν να προσπαθούσαν να περάσουν το τέλος του κόσμου…και τώρα όλοι οι μεγαλοδημοσιογράφοι θα κατουρήσουν το βρακί τους.\nΚαι η μόνη εφημερίδα που δεν τον αποκάλεσε, ΤΥΠΟ ή δημοσιογράφο στο πρωτοσέλιδό της ήταν η ESPRESSO ρε ξεφτίλες του κερατά. Αλλά να μου πεις όμοιος ομοίο γνωρίζει καλύτερα.\nΚρίμα το παλικάρι, αλλά η στεναχώρια μου θα ήταν η ίδια για οποιοδήποτε ή οτιδήποτε έχανε άδικα την ζωή του. Δεν ήταν ήρωας, δεν ήταν σωτήρας, δεν ήταν σουπερ δημοσιογράφος (ή ο ίδιος ο ζούμπερμαν) ήταν ένας ακόμα ζωντανός οργανισμός, όπως και εμείς.\nΌσο για την ΣΕΧΤΑ τι να πω….το μυαλό της θείας μου πρέπει να έχει που έβλεπε λάμψη και νόμιζε ότι είναι αληθινή και πολύ συχνά μίλαγε και με την τηλεόραση.\nΈτσι και αυτοί νόμιζαν ότι ο Γκιόλιας είναι ο άρχοντας τις μεγαλοδημοσιογραφίας γιατί γράφει στο μαγικό κόσμο του internet.\n→ περί ΗΣΑΠ (ξανά και ξανά)\n← συζητήσεις μεταξύ μας\nOne thought on “Γκιόλιας και Arthur Clarke”\n«Όσο για την ΣΕΧΤΑ τι να πω….το μυαλό της θείας μου πρέπει να έχει που έβλεπε λάμψη και νόμιζε ότι είναι αληθινή και πολύ συχνά μίλαγε και με την τηλεόραση.»\nΊσως το καλύτερο σχόλιο που έχει γραφτεί EVER για την «Σέχτα».\nΙουλίου 25, 2010 at 7:54 πμ\t Απάντηση


ΒΙΟΛΕΤΑ Η ΜΕΝΕΞΕΣ... ΤΟ ΓΕΝΟΣ VIOLA ΠΟΥ ΑΝΘΙΖΕΙ ΤΗΝ ΑΝΟΙΞΗ | kaliergia-fyton.gr\nΒΙΟΛΕΤΑ Η ΜΕΝΕΞΕΣ... ΤΟ ΓΕΝΟΣ VIOLA ΠΟΥ ΑΝΘΙΖΕΙ ΤΗΝ ΑΝΟΙΞΗ\nΕίναι ένα φυτό ταυτισμένο με την άνοιξη. Μονοετές και πολυετές θα το συναντήσουμε σε πολλούς χρωματισμούς και ποικιλίες που φτάνουν τα 60 εκατοστά σαν μικρά θαμνάκια. Θα ακούσουμε από αρκετούς να το αποκαλούν και με άλλη ονομασία "μενεξές". Είναι πολύ καλή επιλογή για όσους θέλουν να βάλουν χρώμα στο μπαλκόνι τους.\nΤι θέλει η βιολέτα;\nΗ βιολέτα είναι φυτό που αγαπάει τη ζέστη χωρίς ιδιαίτερες απαιτήσεις σε σκιά ή ήλιο, αλλά δεν αντέχει το κρύο. Θέλει αμμοαργιλώδες αφράτο χώμα με καλή αποστράγγιση και θρεπτικά συστατικά συμπληρωματικά με λίγο κομπόστ ή λίγη χωνεμένη κοπριά. Τα ποτίσματα πρέπει να είναι αρκετά συχνά γιατί ζητάει πολύ νερό.\nΠότε και πως θα φυτέψουμε τη βιολέτα;\nΚατάλληλες περίοδοι για να φυτέψουμε τη βιολέτα είναι στην αρχή της ανοιξιάτικης περιόδου ή προς το τέλος του καλοκαιριού. Βλέποντας τις παραπάνω απαιτήσεις, παίρνουμε γλαστρίτσες, χωματάκι, κομπόστ, έτοιμα φυτά της εποχής. Αφού κρατήσουμε λίγη υγρασία στη γλάστρα με το χώμα βάζουμε τα φυτά οχι σε μεγάλο βάθος να έχει χώρο να αναπτυχθεί.\nΑναρτήθηκε από Smith Heleniadis στις 5:30 μ.μ.\nΕτικέτες ΚΑΛΛΙΕΡΓΟΥΜΕ ΠΟΩΔΗ ΦΥΤΑ


Πυρκαγιά σε ταβέρνα στο Μενίδι–Μεγάλη επιχείρηση της Πυροσβεστικής - Sinidisi.gr\nΣΥΝΕΙΔΗΣΗ › Κοινωνικα Νεα › Πυρκαγιά σε ταβέρνα στο Μενίδι–Μεγάλη επιχείρηση της Πυροσβεστικής\n17 Φεβ 2016 14:10:25 EET\nΠυρκαγιά ξέσπασε πριν λίγο σε ταβέρνα στο Μενίδι Αμφιλοχίας. Η φωτιά εκδηλώθηκε στην κουζίνα της ταβέρνας ξεκινώντας από τις καμινάδες και γρήγορα εξαπλώθηκε στο εσωτερικό. Η άμεση επέμβαση της Π.Υ. Άρτας με τρία οχήματα, περιόρισε τη φωτιά στην κουζίνα και δεν επεκτάθηκε στον υπόλοιπο χώρο του καταστήματος. Σύμφωνα με τη διεύθυνση, οι ζημιές θα αποκατασταθούν άμεσα και η ταβέρνα «Γεράσιμος» θα λειτουργήσει και πάλι πολύ σύντομα.


Υποψήφιοι δήμαρχοι σε ρόλο… Ιφιγένειας! - Provocateur\nΥποψήφιοι δήμαρχοι σε ρόλο… Ιφιγένειας!\nΘα θυσιαστούν την 25η Μαΐου, πρώτη Κυριακή των δημοτικών εκλογών.\nΔεν θα πρέπει να κοιμούνται και πολύ ήσυχα οι υποψήφιοι δήμαρχοι των προσεχών δημοτικών εκλογών, μετά τη δήλωση του υπουργού Εσωτερικών, Γιάννη Μιχελάκη, πως ο πρώτος γύρος των δημοτικών εκλογών θα διεξαχθεί στις 18 Μαΐου και ο δεύτερος στις 25 Μαΐου, μαζί με τις ευρωεκλογές. Γιατί αυτό θα πρέπει να φοβίζει τους υποψηφίους δημάρχους και κυρίως αυτούς που θα κατέβουν υπό τη στήριξη Νέας Δημοκρατίας και ΠΑΣΟΚ;\nΗ ψήφος αποδοκιμασίας της κυβερνητικής πολιτικής. Αν την Κυριακή 25 Μαϊου στηνόταν οι διπλές κάλπες, τότε τα πράγματα θα ήταν διαφορετικά, αφού η ενδεχόμενη αποδοκιμασία θα ήταν… μοιρασμένη.\nΜε ανακοίνωσή του, ο δήμαρχος Αθηναίων Γιώργος Καμίνης, δημοσιοποιεί την ανησυχία του τονίζοντας πως «η κυβέρνηση πρέπει να είναι πολύ προσεκτική σε επιλογές που ενδέχεται να καταστήσουν ευάλωτο το κύρος των δημοτικών εκλογών. Ο νόμος ορίζει ότι οι εκλογές για την αυτοδιοίκηση πραγματοποιούνται ταυτόχρονα με τις εκλογές για το ευρωπαϊκό κοινοβούλιο. Κάθε άλλη απόφαση πρέπει να ορισθεί νομοθετικά».\nΤι σημαίνει αυτό; Ίσως δούμε υποψηφίους της «Χρυσής Αυγής» να παίρνουν το χρίσμα για το δεύτερο γύρο των εκλογών. Ο κίνδυνος είναι ορατός. Όπως και το να νιώσουν στο πετσί τους οι Ευρωπαίοι τι προκάλεσαν στην Ελλάδα με την –ανεύθυνη πολλές φορές- στάση τους, όταν δουν χρυσαυγίτες στην Ευρωβουλή. Εκτός και εάν μέχρι τότε, το φιλοναζιστικό κόμμα τεθεί εκτός νόμου!


Ψήφισμα Συλλόγου Φοιτητών Νομικής\nΥποβλήθηκε από giakoumelou στις Πέμ, 21/12/2017 - 11:57.\nΔιαβάστε περισσότερα για Ψήφισμα Συλλόγου Φοιτητών Νομικής\n4ος Εθνικός Διαγωνισμός Εικονικής Δίκης - ELSA Greece\nΥποβλήθηκε από nomiki στις Δευ, 18/12/2017 - 15:19.\nΑγαπητά μέλη της Πανεπιστημιακής Κοινότητας της Νομικής Σχολής του ΑΠΘ,\nΒρισκόμαστε στην ευχάριστη να σας ανακοινώσουμε πως έχει δημοσιευθεί το κάλεσμα υποβολής αιτήσεων συμμετοχής στον 4ο Εθνικό Διαγωνισμό Εικονικής Δίκης της ELSA Greece.\nΔιαβάστε περισσότερα για 4ος Εθνικός Διαγωνισμός Εικονικής Δίκης - ELSA Greece\nΗμερίδα με θέμα: "Νομική αναγνώριση της ταυτότητας φύλλου" στις 13/12/2017-ELSA Θεσσαλονίκης\nΥποβλήθηκε από giakoumelou στις Τρί, 12/12/2017 - 10:35.\nΗ εκδήλωση θα πραγματοποιηθεί την Tετάρτη 13 Δεκεμβρίου 2017 και ώρα 18:30 μ.μ. στο αμφιθέατρο του Δικηγορικού Συλλόγου Ι. Μανωλεδάκης (Τσιμισκή 103, Διαγώνιος – είσοδος από Ισαύρων, 3ος όροφος) .\nΔιαβάστε περισσότερα για Ημερίδα με θέμα: "Νομική αναγνώριση της ταυτότητας φύλλου" στις 13/12/2017-ELSA Θεσσαλονίκης\nΕκδήλωση της ομάδας του NomikiThess\nΥποβλήθηκε από nomiki στις Δευ, 04/12/2017 - 13:19.\nΗ ομάδα του NomikiThess σας προσκαλεί στην εκδήλωση που διοργανώνει την Τρίτη, 5/12 και ωρα 6μμ. Η εν λόγω εκδήλωση φιλοδοξεί να μας παρουσιάσει τις πέντε βασικές επιλογές ενός νομικού επιστήμονα σήμερα. Μεσα απο ανθρώπους που βιώνουν την πραγματικότητα του νομικού επιστήμονα στον καιρό της κρίσης, θα μιλήσουμε για τους όρους ζωής κι εργασίας τους, για τις τυπικές και ουσιαστικές προϋποθέσεις του επαγγέλματός τους, για την κοινωνική σημασία που (πρέπει να) έχει.\nΓ. Δέλλιος Καθηγητής\nΓ. Λογοθέτης Δικηγόρος\nΔιαβάστε περισσότερα για Εκδήλωση της ομάδας του NomikiThess\nΥποβλήθηκε από nomiki στις Τετ, 11/10/2017 - 14:14.\nΔιαβάστε περισσότερα για Διεθνές Συμπόσιο Θεσσαλονίκης\nΣυνέδριο Νέων Νομικών\nΥποβλήθηκε από nomiki στις Τετ, 04/10/2017 - 14:43.\nΒρισκόμαστε στην ευχάριστη θέση να σας προσκαλέσουμε στο Συνέδριο Νέων Νομικών που συνδιοργανώνουν η ELSA Thessaloniki και η Ένωση Ασκούμενων και Νέων Δικηγόρων (Ε.Α.Ν.Δι.Θ) με την υποστήριξη του Εργαστηρίου Μελέτης για τη Διαφάνεια, τη Διαφθορά και το Οικονομικό Έγκλημα με θέμα: «Προκλήσεις Νομικής Επιστήμης και Επίκαιρα Νομικά ζητήματα» , την Παρασκευή 6 και Σάββατο 7 Οκτωβρίου 2017 στη Θεσσαλονίκη, στο αμφιθέατρο του Δικηγορικού Συλλόγου Ι. Μανωλεδάκης (Τσιμισκή 103, Διαγώνιος – είσοδος από Ισαύρων, 3ος όροφος).\nΔιαβάστε περισσότερα για Συνέδριο Νέων Νομικών\n«ΝΕΑΝΙΚΗ ΠΑΡΑΒΑΤΙΚΟΤΗΤΑ» - Ημερίδα της ELSA Thessaloniki και του Δικηγορικού Συλλόγου Θεσσαλονίκης\nΥποβλήθηκε από nomiki στις Πέμ, 25/05/2017 - 09:03.\nΜε το παρόν μήνυμα θα θέλαμε να σας γνωστοποιήσουμε την εκδήλωση που συνδιοργανώνουν η Ευρωπαϊκή Ένωση Νέων Νομικών - ELSA Thessaloniki και ο Δικηγορικός Σύλλογος Θεσσαλονίκης με θέμα τη «Νεανική Παραβατικότητα», ένα πολυσύνθετο ζήτημα, που προϋποθέτει τη συντονισμένη δράση φορέων, ώστε να κατανοηθεί στην ουσία του.\nΠαρακάτω θα βρείτε συνημμένο το αρχείο με το πρόγραμμα και τις θεματικές των ομιλιών, ώστε, εάν επιθυμείτε, να την κοινοποιήσετε στην επίσημη στήλη «Νέα από Τρίτους» της Νομικής.\nΔιαβάστε περισσότερα για «ΝΕΑΝΙΚΗ ΠΑΡΑΒΑΤΙΚΟΤΗΤΑ» - Ημερίδα της ELSA Thessaloniki και του Δικηγορικού Συλλόγου Θεσσαλονίκης\nΕλληνογαλλικές Συζητήσεις-"Υπάρχει μέλλον για το Εργατικό Δίκαιο;"-Alain Supiot-04/05/17\nΥποβλήθηκε από giakoumelou στις Τρί, 02/05/2017 - 19:14.\nΔιαβάστε περισσότερα για Ελληνογαλλικές Συζητήσεις-"Υπάρχει μέλλον για το Εργατικό Δίκαιο;"-Alain Supiot-04/05/17\nI TRENTO 01 - CEILS is now online!\nΥποβλήθηκε από nomiki στις Τρί, 21/03/2017 - 10:59.\nGreetings from the University of Trento!\nWe are pleased to announce that our new Bachelor's Degree Course, taught entirely in English, in Comparative, European and Legal Studies (CEILS) is now online at http://offertaformativa.unitn.it/en/l/comparative-european-and-international-legal-studies\nΔιαβάστε περισσότερα για I TRENTO 01 - CEILS is now online!\nΥποβλήθηκε από nomiki στις Δευ, 06/03/2017 - 11:56.\nΤο nomikithess.gr με αφορμή την επικείμενη αναβάθμισή του διοργανώνει την πρώτη του εκδήλωση!\nΟι 3 ομιλητές μας θα ασχοληθούν με τους βασικότερους κλάδους της Νομικής Επιστήμης.\nΑναλυτικότερα, με τον Δικηγορικό Τομέα (κ. Ελευθεριάδης Νικόλαος), με τον Δικαστικό Τομέα κ. Συμεωνίδου - Καστανίδου Ελισάβετ) και με τον\nΔιαβάστε περισσότερα για Εκδήλωση Επαγγελματικού Προσανατολισμού